Zamjenik ministra vanjskih poslova Bosne i Hercegovine Josip Brkić govorio je 8. novembra 2017. godine na otvaranju konferencije „Odgovor na populizam, nacionalizam i autoritarizam na zapadnom Balkanu i šire“, koja se u organizaciji Aspen instituta Njemačke i uz koordinaciju Ministarstva vanjskih poslova BiH održava u hotelu „Europe“ u Sarajevu od 7. do 10. novembra 2017. godine.\nNa otvaranju konferencije pored zamjenika ministra Brkića govorila je i zamjenica direktora Aspen instituta Njemačke Anna Kuchenbecker.\nPozdravivši prisutne zamjenik ministra Brkić je istaknuo da je ova konferencija prilika za plodonosnu razmjenu mišljenja i iskustava. Naglasio je da izazove i sigurnosne prijetnje u regionu zapadnog Balkana treba promatrati u kontekstu globalnih zbivanja. U mnogim zemljama EU posljednjih godina vidljiv je rast evroskepticizma i podrške populističkim i nacionalističkim političkim strankama, što je rezultat ekonomske nesigurnosti, nezaposlenosti, te unutrašnjih i vanjskih evropskih migracijskih tokova. Uz navedene čimbenike u regionu zapadnog Balkana dodatno je otežavajuća okolnost i neizvjesna perspektiva članstva u EU. Dodao je da se razočaranje napretkom u ekonomskom i političkom smislu i stalno odlaganje pridruživanja regiona Evropskoj uniji lako pretvara u evroskepticizam što može dovesti da neke zemlje zapadnog Balkana potpadnu pod različite utjecajne sfere. Zbog toga Evropska unija ne smije dopustiti da izgubi svoj utjecaj u regionu.\nZamjenik ministra je naglasio da zapadni Balkan još prolazi kroz proces tranzicije, da je nastavak demokratskih i privrednih reformi danas možda važniji nego ikada prije, i da je zbog toga neophodna snažna potpora EU zapadnom Balkanu. Dodao je da zemlje proširenja, sa svoje strane, moraju pokazati odlučnost i sposobnost da se suoče sa ključnim izazovima, dok bi EU mogla upotrijebiti integraciju zapadnog Balkana za stvaranje novog pozitivnog zamaha i poslati jasnu poruku da, unatoč svim izazovima, EU i dalje funkcioniše i provodi uspješno svoje politike, uključujući politiku proširenja.\nZamjenik ministra Brkić je naglasio da je saradnja u regionu od ključne važnosti za političku stabilnost, mir i privredni razvitak zapadnog Balkana, i da ima veliku ulogu u prevladavanju nacionalizma i netolerancije, i promicanju razumijevanja i dijaloga u regionu. Zemlje regiona će nastaviti sa saradnjom i jačanjem dobrosusjedskih odnosa posebice sudjelovanjem u aktivnostima u okviru Berlinskog procesa i WB6 (Zapadni Balkan šest).\nGovoreći o slobodi medija u regionu zamjenik ministra je naglasio da je to oblast u kojoj predstoji još puno rada kako bi se osiguralo sigurno i demokratsko okruženje za rad medija.\n„Perspektiva članstva u EU za Bosnu i Hercegovinu je poticaj za sve reformske procese u našoj privredi, društvu i upravi. Reforme se lakše usvajaju kada se stave u kontekst procesa integracije, što je i potvrda transformatorske moći EU“, istaknuo je zamjenik ministra Brkić. Dodao je da Bosna i Hercegovina nastavlja raditi na provedbi socijalnih i ekonomskih reformi neophodnih za integraciju u EU, te ulaže napore kako bi osigurala učinkovitu provedbu Reformske agende što će pomoći postizanju glavnog cilja Bosne i Hercegovine - stjecanje statusa zemlje kandidata za članstvo u EU u prvoj polovici sljedeće godine, za vrijeme predsjedanja Bugarske Vijećem EU.\nZamjenik ministra je podsjetio da Bosna i Hercegovina ispunjava međunarodne obaveze u borbi protiv terorizma, nasilnog ekstremizma i fenomena stranih terorističkih boraca, te da su sigurnosne institucije Bosne i Hercegovine napredovale u borbi protiv organiziranog kriminala, korupcije i pranja novca.\nNa kraju obraćanja učesnicima konferencije zamjenik ministra Brkić je podvukao da je odnos između zapadnog Balkana i Evropske unije pitanje kredibilnosti evropskog projekta i sposobnosti regiona da ispuni obaveze prema demokratskim reformama i regionalnoj saradnji i stabilnosti.\nNa marginama konferencije zamjenik ministra Brkić susreo se sa novom zamjenicom ministra vanjskih poslova Republike Makedonije Artom Toci. Sagovornici su konstatovali da su bilateralni odnosi dvaju zemalja jako dobri. Dogovoren je nastavak saradnje i u tom cilju održavanje političkih konzultacija na nivou zamjenikâ ministara vanjskih poslova do kraja tekuće godine.


RTS :: Misterija Zlatne lopte – online-news.rs\nHome > Sport > Fudbal > RTS :: Misterija Zlatne lopte\nRTS :: Misterija Zlatne lopte\nod robertnbg - децембар 3, 2019 05\nNagrada “Zlatna lopta” dodeljuje se od 1956. godine kao trofej za najboljeg fudbalera u jednoj godini. Pravo glasa imaju sportski novinari širom sveta, a od 2007. godine pitaju se i treneri i kapiteni reprezentativnih timova.\nNagrada je u periodu od 2010. do 2015. godine bila pod okriljem Fife, da bi se 2016. ponovo vratila pod okrilje “Frans fudbala”.\nEngleski fudbaler Stenli Metjuz prvi je osvajač prestižnog trofeja, Žordž Vea prvi je neevropljanin, a Lionel Mesi rekorder po broju osvojenih “Zlatnih lopti”.\nU taj argument ulaze i primeri Franka Riberija, Veslija Snajdera, Ćavija, Inijeste, koji su uprkos izvanrednim uspesima svojih klubova i reprezentacija, sa razlogom ostali bez “Zlatne lopte”.\nKo nije osvojio “Zlatnu loptu”\nSpisak izvanrednih igrača koji u svoju vitrinu nisu dodali “Zlatnu loptu” čini se nestvarnim. Kao što se u tekstu ranije napomenulo, sve do 1995. godine ovo priznanje dobijali su samo Evropljani. Tako se u društvu fudbalera bez “Zlatne lopte” nalaze Maradona i Pele, po mnogima najbolji fudbaleri u istoriji sporta. Na spisku se nalaze još: Bufon, Kan, Mladini, Mur, Kantona, pomenuti Ćavi, Inijesta, Snajder, Anri, Puškaš, Klinsman, Raul…\nPredrag Mijatović je 1997. godine je bio drugi u glasanju, odmah iza brazilskog “fenomena” Ronalda. Davor Šuker godinu dana kasnije takođe je zauzeo drugo mesto, prvi je bio Zinedin Zidan.\nZvezdin tandem Dejan Savićević i Darko Pančev, zajedno sa Lotarom Mateusom podelili su drugo mesto 1991. godine, kada je “Zlatna lopta” pripala Žan Pjeru Papenu. Dragan Džajić je 1968. godine zauzeo treće mesto, iza Bobija Čarltona i Džordža Besta.\nLionel Mesi svojim čarolijama već 15 godina pomera granice fudbala i čini da se svaki ljubitelj iznova zaljubi u ovaj sport. Argentinac je ove godine osvojio rekordnu šestu “Zlatnu loptu”, čime je postavio nove temelje i argumente u raspravi o najboljem fudbaleru u istoriji ove igre. (Rasprava drugom prilikom).\nIza fudbalera Barselone u izboru za “Zlatnu loptu” nalaze se Kristijano Ronaldo sa pet, Platini, Krojf i Van Basten sa tri, a onda i Ronaldo, Di Stefano, Rumenige, Kigan i Bekenbauer sa po dva trofeja.\n“Frans fubal” pored najboljeg fudbalera godine bira i najboljeg mladog igrača, golmana, a “Zlatna lopta” dodeljuje se i u ženskoj kategoriji.\nNagradu “Lav Jašin” za najboljeg čuvara mreže odneo je Alison Beker, golman Liverpula i to ispred Ter-Štegena i Edersona.\n“Zlatna lopta” u ženskoj kategoriji pripala je Megan Rapino iz Amerike, koja je u trci za trofej pobedila Lusi Bronz iz Francuske i sunarodnicu Aleks Morgan.\nKljučne reči lopte MISTERIJA RTS zlatne\n“Nekada je Amerika dominirala i niste imali finaliste iz Srbije ili Azije”\nOD OVOGA STVARNO BOLI GLAVA! “Orlovi” bušni, manje golova od Srbije primili Luksemburg i Albanija!\nPAUNOVIĆ SE PISMOM OPROSTIO OD ČIKAGA: Draga “vatrena” porodico…\nновембар 14, 2019 09


Briga o deci predškolskog uzrasta | Grad Beograd\nOrganizovane su i proslave rođendana u naselju za svu decu rođenu u jednom mesecu. Nakon operacije, jednoj devojčici sa cerebralnom paralizom sekretarijat je obezbedio krevetić i posebnu ishranu za sledećih šest meseci. Sva naselja dobila su flaširanu pitku vodu. Romi koji su živeli na Novom Beogradu smešteni su u naselje Makiš i obezbeđena im je ishrana, a deca su odmah upisana u pripremni predškolski program. Tokom leta 2011. deca su više puta prisustvovala pozorišnim predstavama, obilazili su muzeje, Botaničku baštu „Jevremovac”, Adu Ciganliju... Svi mališani koji su uspešno završili pripremni predškolski program u junu 2011. učestvovali su u Karnevalu beogradskih predškolaca koji je održan na Kalemegdanu. Takođe je, za decu koja su redovno pohađala školu i pripremni predškolski program i postigla zadovoljavajući uspeh Sekretarijat za dečju zaštitu u saradnji sa Sekretarijatom za obrazovanje i Crvenim krstom organizovao letovanje na Vršačkom bregu u periodu od 29. jula do 5. avgusta. U saradnji sa Kancelarijom za mlade u naselju Makiš organizovan je letnji bioskop na otvorenom.\nVećina porodica sa decom prima socijalnu zaštitu i to je rezultat izvanredne saradnje sa područnim centrima za socijalni rad. Sva deca iz romskih naselja u Beogradu upisana su da redovno pohađaju vrtiće prema uzrasnoj grupi i taj program je uspešno sproveden preko Centra za integraciju mladih.\nProgram pripreme preseljenih porodica za uključivanje u obrazovno-vaspitni sistem aktivno se sprovodi i tokom 2011. godine. Program je osmišljen tako da se roditelji dodatnim obrazovanjem motivišu da razvijaju znatiželju dece i podstiču ih na učenje. Za ovaj projekat koji se sprovodi i u naseljima u kojima žive građani raseljeni iz naselja ispod „Gazele“, Ministarstvo prosvete obezbedilo je sedam romskih asistenata.\nSekretarijat za dečju zaštitu redovno održava sastanke sa predstavnicima predškolskih ustanova na kojima se prezentuju izveštaji o radu sa decom koja su živela u nehigijenskom naselju ispod mosta „Gazela”. Razmatraju se izveštaji o napredovanju dece i rezultatima koje je svako dete postiglo. Rešavaju se specifični problemi koji se povremeno javljaju. Uvedena je praksa da se deci izdaju uverenja o dolascima u predškolsku ustanovu sa navedenim tačnim brojem dana, a svi mališani koji su uspešno završili pripremno-predškolski program u junu 2011. učestvovali su u Karnevalu beogradskih predškolaca koji je održan na Kalemegdanu. U svim naseljima blagovremeno su popisana deca koja treba da krenu u pripremni predškolski program od 1. septembra 2011. godine. Sva deca koja pohađaju ovaj program dobila su besplatne knjige i besplatnu užinu u vrtićima. Takođe, gradske opštine Čukarica i Rakovica obezbedile su autobuse za prevoz dece i pratioce koji decu vode u školu i vrtić. Dogovoreno je uspostavljanje nove saradnja sa studentima Učiteljskog fakulteta u Beogradu, koji će se svojom studentskom praksom uključiti u programe inkluzije dece predškolskog uzrasta.\nKvalitetno obrazovanje je najbolje sredstvo prevencije siromaštva i najefikasniji način izlaska iz njega. Budući da obrazovanje počinje od trenutka kada se rodimo, briga o deci predškolskog uzrasta ima izuzetno važno mesto u programu socijalne zaštite i uključivanja raseljenih zajednica. Pojedinci bez obrazovanja češće postaju siromašni, a deca iz siromašnih porodica ređe stiču više stepene obrazovanja.\nU oblasti dečje zaštite, Sekretarijat za dečju zaštitu grada Beograda sprovodi niz programa i praktičnih mera. Uspostavljanje dobrih praksi kod članova raseljenih zajednica u smislu ranog uključivanja dece u pohađanje predškolskih ustanova jeste zajednički imenitelj ovih mera.\nU pripremni predškolski program od 1. septembra 2009. godine upisano je dvadeset petoro raseljene dece koja su živela u divljem naselju „Gazela”. Iako su zbog prethodnog neuslovnog načina života bila u nepovoljnijem položaju, sva ova deca uspešno su savladala predviđene programe i krenula u prvi razred. U 2010/2011. u pripremni predškolski program upisano je dvadeset dvoje, a u 2011/2012. osamnaestoro dece iz raseljenih porodica i u tom procesu vodilo se računa da se deca iz raseljenih porodica razmeštaju u predškolske ustanove u mešovitim grupama sa svojim vršnjacima i učestvuju u svim priredbama i aktivnostima.\nStručnjaci iz Sekretarijata za dečju zaštitu dva puta nedeljno obilaze naselja, razgovaraju sa porodicama, prikupljaju informacije o njihovim potrebama i problemima. Ovim putem se neposredno sagledavaju prioriteti u rešavanju jednokratnih i dugoročnih problema siromašnih raseljenih porodica sa decom. Nova naselja obilaze, takođe, socijalni radnici i psiholozi zaposleni u predškolskim ustanovama. Udruženje medicinskih sestara dva puta mesečno posećuje raseljene porodice. Na ovaj način se prati zdravstveno stanje mališana na terenu, daju se potrebni saveti za negu dece, a po potrebi i saveti za negu njihovih roditelja.\nSekretarijat za dečju zaštitu je u toku 2009, 2010. i prve polovine 2011. godine sproveo niz drugih akcija. Igračkama su opremljeni društveni klubovi koji postoje u svim naseljima. Zaposleni u Sekretarijatu za dečju zaštitu i u predškolskim ustanovama u saradnji sa Crvenim krstom, redovno prikupljaju garderobu za sve stanovnike naselja. Tokom 2010. organizovana je poseta dece Starom dvoru, centralnoj zgradi Skupštine grada Beograda, kao i odlazak na predstavu „Šetnja sa dinosaurusima”, koja se održavala u Beogradskoj areni. Deca starijeg uzrasta, njih oko dve stotine, u pratnji roditelja, prisustvovala su koncertu Džeja Ramadanovskog u Beogradskoj areni. Za novogodišnje praznike Sekretarijat za dečju zaštitu je u saradnji sa predstavnicima Fonda „Osmeh na dar” podelio 1.000 litara rauch sokova. U Dečjoj nedelji mališani su oslikavali dvorišta vrtića i prisustvovali pozorišnim predstavama u Dečjem kulturnom centru. Prilikom svake posete dobijali su prigodne poklone koji će ih podsećati na događaj kome su prisustvovali (sveske, knjige, igračke, slatkiše...). Sekretarijat za dečju zaštitu je u više navrata pripremao prigodne poklone koji su romskoj deci uručivali njihovi vršnjaci zajedno sa predstavnicima sekretarijata i vaspitačima u naseljima u kojima žive.


Srbiju volimo - Košarkaški klub Radnički\nZa sezonu 2012/2013, takmičarske ambicije kragujevačke ekipe narasle su u skladu sa finansijskim prilikama u kojima se klub danas nalazi, posle dve godine uglavnom neizvesnosti i iščekivanja rešenja u poslednji čas.\nNajpre je uprava kadrovski ojačana imenovanjem Mlađana Dinkića za počasnog predsednika kluba. Ubrzo je usledilo ugovoranje partnerstava sa kompanijama koje su ojačale sponzorski pul, a tako i takmičarsku poziciju KK Radnički. Sav taj upravljački trud krunisan je pred početak aktuelne sezone ugovaranjem generalnog sponzorstva KK Radnički od strane kompanije "Fijat".\nUprava je dodatnim snaženjem Kluba stvorila sve uslove da stručni štab i igrači u ovoj sezoni budu posvećeni jedino rezultatima na terenu i cilju - u Jadrankoj ligi obezbediti evro-rang takmičenja dogodine, a u domaćem prvenstvu zaigrati u finalni? utakmicama u kojima se rešava pitanje šampiona Srbije.


YU Grupa proslaviće godišnjicu i u Novom Sadu | Balkanrock.com\nNaslovnaVestiNajave koncerataYU Grupa proslaviće godišnjicu i u Novom Sadu\nYU Grupa proslaviće godišnjicu i u Novom Sadu\nMala dvorana će 2. aprila biti mesto okupljanja svih ljubitelja istinskog rokenrol zvuka kojem YU Grupa više od četiri decenije ostaje dosledno verna, a jedinstvena harizma uz uvek autentičan scenski nastup nesumljivo ukazuju na koncert koji će zadovoljiti apetite novosadske rokenrol publike svih generacija.\nPrvom pesmom i singlom “Nona” čiji se tiraž odmah rasprodao, postali su pioniri smislene upotrebe etno zvuka u domaćoj rock muzici. Od tada do danas, bogata muzička istorija YU Grupe, sastava koji je umnogome uticao na razvoj regionalne rok scene, broji 10 singlova, 11 studijskih albuma i jedan uzivo, a ove godine će biti obogaćena i 12. albumom koji će premijerno biti predstavljen na koncertu u Novom Sadu, pored brojnih legendarnih hitova koji su obeležili živote generacija, kao što su “Crni leptir”, “Čudna Šuma”, “Od zlata jabuka”, “Pustinja”, “Kome se raduješ” i mnoge druge.\nUlaznice za koncert se mogu kupiti od ponedeljka 22. februara na svim prodajnim mestima Gigstix-a i Eventim-a kao i online preko sajtova gigstix.com i eventim.rs. Promotivna cena ogranicenog kontigenta ulaznica iznosiće 1000 dinara. Redovna cena ulaznice biće 1250 dinara za parter i tribine dok će se na dan koncerta za ulaznicu izdvajati 1400 dinara.


Dodik: RS zbog neusvajanja akciza ne pada na koljena\nPredsjednik RS Milorad Dodik izjavio je danas da je priča o usvajanju izmjena Zakona o akcizama završena, optuživši SDS da je odgovoran za neizglasavanje tog zakona, ali da RS time neće „pasti na koljena“. “To govori da BiH ne funkcioniše, odnosno samo funkioniše kada treba imenovati neke ljude”, kazao je Dodik u izjavi medijima. Akcize bi, kaže, donijele novac za poboljšanje mreže autoputeva, a gorivo bi i dalje bilo najjeftinije u RS. Zbog svega je, kaže, propao i aranžman s MMF-om, ali će RS naći alternativne načine finansiranja radi održavanja sistema aktivnim. Kategoričan je da je dobra odluka Vlade RS o prodaji državnih akcija Rudnika željezne rude „Ljubija“ Prijedor firmi “Israeli investment group“, kako bi se tim novcem pomoglo poljoprivrendiicma i penzionerima u RS. Protivljenje DNS-a toj prodaji, kaže Dodik, neće uticati na vladajuću koaliciju u RS, jer je lidr DNS-a Marko Pavić to i potvrdio. Ponovio je da neće biti smjene aktuelne Vlade RS te odbacio kao neizvodljive inicijativu Saveza za promjene za izglasavanje nepovjerenja Kabinetu Željke Cvijanović, ističući da SDS nikada neće ući u vlast u RS, jer se "na izborima pokazalo da su gubitnici".\nMore in this category: « Mogerini: Nakon Brexita EU prima zemlje Balkana Savanović: U "ŽRS" naredne godine 500 radnika manje »


Sekretar odbrane SAD: Kinesko testiranje supersonične rakete izaziva "zabrinutost"\nSekretar odbrane SAD Lloyd Austin rekao je da je kinesko testiranje hipersonične rakete ljetos izazvalo "zabrinutost" zbog rastuće sposobnosti Pekinga, ali da to nije uporedio sa ruskim lansiranjem prvog vještačkog satelita na svijetu, Sputnjik I, 1950-ih.\n"To su termini koje ne bih koristio, ne koristim ih lično", odgovorio je Austin u srijedu novinarima na pitanje da li je lansiranje 27. jula "Sputnjik momenat".\nAustin je Kinu nazvao "izazovom za američku vojsku", ali je dodao da su SAD fokusirane na "robustnu sposobnost širom svijeta", a ne na jednu specifičnu sposobnost kao što je hipersonično oružje.\nIako je kinesko oružje tokom testa promašilo cilj za nekoliko kilometara, prema Financial Timesu, ta proba je predstavljala prvi slučaj da je neka zemlja poslala hipersonično oružje u potpunosti oko Zemlje. Hipersonično oružje putuje brzinom pet puta većom od zvuka i nevjerovatno ga je teško pratiti.\nKina je negirala da je izvršila test hipersonične rakete, rekavši da je testirala svemirski brod za višekratnu upotrebu.\nU intervjuu za CBS News koji je emitovan ove nedjelje, general John Hyten, zamjenik predsjedavajuće Združenog generalštaba, dao je oštriji ton kada je govorio o hipersoničnom testu.\n"To je veoma značajna sposobnost koja ima potencijal da promijeni mnogo stvari", rekao je on.\nUpitan da li bi uporedio kineski test sa Sputnjikom, Hyten je odgovorio da je "iz tehnološke perspektive prilično impresivan".\n"Ali Sputnjik je stvorio osjećaj hitnosti u Sjedinjenim Državama“, rekao je drugorangirani general. "Test 27. jula nije stvorio taj osjećaj hitnosti. A mislim da bi vjerovatno trebalo da stvori osjećaj hitnosti".\nKina je već isporučila jedno hipersonično oružje srednjeg dometa, prema Hytenu, dok su SAD još godinama udaljene od raspoređivanja svog prvog.\nProšlog mjeseca, general Mark Milley, predsjedavajući Združenog generalštaba, takođe je nazvao kineski test "veoma zabrinjavajućim".\n"Ne znam da li je to baš momenat Sputnjik, ali mislim da je veoma blizu tome. Privlači svu našu pažnju", rekao je Milley u intervjuu na televiziji Bloomberg.


28. November, 01:34\nKalabuhov: Oružane snage nisu predviđene Dejtonskim mirovnim sporazumom 0 Podijeli Podijeli na facebook Podijeli na twitter Podijeli na viber Pošalji na mail\n19.10.2021. / 16:20\n"Zajedničke oružane snage nastale su 2008. godine na osnovu saglasnosti entiteta od kojih se sastoji BiH da prenese odgovarajuća ovlaštenja na nivo BiH", rekao je Kalabuhov za list "Izvestija", odgovarajući na pitanje kako Rusija, kao zemlja garant Dejtonskog mirovnog sporazuma, gleda na odluku srpskog člana Predsjedništva BiH Milorada Dodika da će Republika Srpska obnoviti svoju vojsku.\n"Bez obzira na to koliko su moralni bili razlozi kojima je pravdao svoj nepromišljen korak, ipak je, kao iskusan političar, morao predvidjeti njegove posljedice koje su odjeknule ne samo u BiH, već i u cijelom regionu. Naše procjene ovog rješenja su dobro poznate", rekao je Kalabuhov.\nRuski ambasador je ponovio da je stav Rusije prema Kancelariji visokog predstavnika /OHR/ u BiH dobro poznat, te da je njegovo vrijeme prošlo.\n"Odsustvo saglasnosti Savjeta bezbjednosti UN u vezi sa samovoljnom odlukom naših zapadnih partnera o imenovanju novog visokog predstavnika znači da kandidat, državljanin NJemačke Kristijan Šmit nije bio odobren za tu dužnost. Stoga su, prema našem mišljenju, njegove aktivnosti nelegitimne", naglasio je Kalabuhov.\n"Koliko razumijemo, u BiH nema konsenzusa o članstvu u NATO-u. U tom kontekstu, želio bih napomenuti da se u nekim balkanskim zemljama članstvo u Sjevernoatlantskoj alijansi posmatra kao izvjesna garancija unutrašnje političke stabilnosti. Prema našem mišljenju, takva stabilnost, ne samo za pojedine zemlje, već i za cijelu Evropu, može se obezbijediti isključivo stvaranjem sistema zajedničke evropske sigurnosti, a ne proširenjem NATO-a, koji ostaje instrument Hladnog rata", poručio je ambasador Rusije.\nKada je govorio o saradnji BiH i Rusije u oblasti isporuke prirodnog gasa za koji je Rusija jedan od najvećih dobavljača za zemlje Balkanske regije Kalabuhov je naveo da se ruski gas isporučuje u BiH na osnovu sporazuma između "Gasprom eksporta" i firmi iz BiH.\nOn je rekao da od 1. januara ove godine Republika Srpska kupuje ruski gas koji se isporučuje preko transportnog sistema prirodnog gasa Srbije iz pravca Turskog toka.\n"Pitanje duga BiH prema Rusiji za isporučeni gas u periodu od 1992. do 1995. godine od oko 100 miliona dolara ostaje neriješeno. Ovaj dug se postepeno otplaćuje prema postojećem dogovoru između strana", rekao je Kalabuhov.\nKalabuhov je rekao i da je ideja o zajedničkom pokretanju postrojenja za komprimovani gas u Zvorniku samo jedna od inicijativa koje se razrađuju u kontekstu proširenja gasifikacije Republike Srpske zajedno sa izgradnjom rafinerije Zvorniku.\nOn je dodao da je o tim projektima detaljno razgovarano tokom posjete predsjednika Vlade Republike Srpske Radovana Viškovića Sankt Peterburgu u septembru.\n"Uzajamni interes privrednih subjekata Rusije i BiH opaža se u mnogim sektorima - u trgovini, medicini, na polju investicione saradnje. Ove i druge teme biće razmatrane na sastanku kopredsjedavajućih Međuvladine rusko-bosanskohercegovačke komisije za trgovinsku i ekonomsku saradnju, koji je zakazan za 29. oktobar", rekao je on.\nKalabuhov je govorio i o globalnom izazovu - širenju virusa korona i partnerskog odnosa Rusije prema BiH u tom kontekstu, ističući da te dvije zemlje konstruktivno komuniciraju o temi suzbijanja širenja virusa korona od samog početka pandemije.\nOn je podsjetio da je u aprilu prošle godine Rusija poslala mnogo vojnih medicinara u Republiku Srpsku radi dezinfekcije brojnih zdravstvenih ustanova.\n"Republika Srpska je među prvima kontaktirala Rusiju u vezi sa nabavkom vakcine `sputnjik ve`. Trenutno se isporuke vrše prema važećem ugovoru. Koliko znamo, Vlada Republike Srpske zainteresovana je za nastavak takve interakcije. Generalno smo otvoreni za saradnju po ovoj temi sa potencijalnim partnerima iz BiH", poručio je Kalabuhov.\nKalabuhov je naglasio da su pravni temelji za saradnju BiH i Rusije stvoreni i kada je riječ o otvaranju direktnog leta između Rusije i BiH, ali da je odlučujuća finansijska i ekonomska komponenta.\n"Nadamo se da se, sa poboljšanjem epidemiološke situacije, boljim upoznavanjem javnosti o turističkim potencijalima naše dvije zemlje, jačanjem trgovinske i ekonomske saradnje, uključujući i na nivou regija, ovo pitanje može prevesti u praktičan plan", rekao je Kalabuhov.\nIgor Kalabuhov Dejtonski sporazum


U kabinetu za informatiku Osnovne škole „Nafija Sarajlić“ u ponedjeljak 24. septembra 2018. godine održana je prezentacija Micro:bit uređaja koje je nabavila Općina Centar za svih 11 osnovnih škola sa njenog područja.\nZa nabavku 400 Micro:bit uređaja Općina Centar je iz svog budžeta izdvojila 48.500 KM. Nabavljene su također i punjive baterije kao i punjači za svaku školu.¸\nPredstavnici firme „Imtec“, koja je odabrana putem javnog poziva, su direktorima osnovnih škola i predstavnicima Općine Centar ovom prilikom objasnili principe rada ovog uređaja.\nNačelnik Općine Centar dr. Nedžad Ajnadžić je nakon prezentacije kazao da na ovaj način Općina želi unaprijediti nastavni proces u školama na svom području.\n-Ovo je jedan od pozitivnih primjera kako da našu djecu uključimo u savremene tokove informatizacije. Drago mi je da mi kao lokalna zajednica aktivno učestvujemo u tome, a sa ovakvim aktivnostima ćemo nastaviti i dalje. Sada su na potezu nastavnici informatike da znanja i vještine prenesu na učenike. Mladi trebaju razvijati informatičke kompetencije, jer je IT sektor izuzetno tražen na globalnom tržištu. S obzirom da u Bosni i Hercegovini zanimanja u okviru IT sektora spadaju među deficitarne profesije, a trend potražnje za ovim kadrovima kontinuirano raste, Općina Centar finansira i prekvalifikaciju i edukaciju nezaposlenih osoba sa visokom stručnom spremom za poslove iz oblasti primjene informacionih tehnologija, pojasnio je Ajnadžić.\nPodsjećamo, Općina Centar Sarajevo je u prošlom mjesecu za nabavku „pametnih tabli“ za 11 osnovnih škola koje se nalaze na njenom području iz svog budžeta izdvojila 50 hiljada konvertibilnih maraka.


RTCG - Radio Televizija Crne Gore - Nacionalni javni servis :: Zanimljivosti :: Održan koncert uz pridržavanje fizičke distance\n14. 08. 2020. 09:01 >> 09:11 0\nOdržan koncert uz pridržavanje fizičke distance\nU Njukaslu je otvorena prva lokacija na kojoj će se održavati koncerti uz pridržavanje mjera fizičke distance, piše Variety. Prvi koncert održan je ove sedmice, a u najavi je još nekoliko svirki koje će biti održane u narednom periodu.\nPrvi koncert održan je u utorak naveče, a nastup Sama Fendera gledalo je 2.500 ljudi. Stajali su u grupama na 500 zasebnih platformi, na sigurnoj udaljenosti jedni od drugih.\nOd konobara i zaštitara se tražilo da nose maske i pridržavaju se fizičke distance.\n"Nedostajaće mi gužva na koncertima, ali stvari će se nekada vratiti u normalu. Nadam se da će se to dogoditi uskoro. Drago mi je što smo našli način da okupimo ljude i održimo koncert. Isto tako se nadam da ćemo nastaviti organizovati ovakve stvari i u narednom periodu", istakao je Fender nakon svog nastupa.


Peking još jedan adut u borbi za Kosovo | Forum Krstarice\n22.08.2009. u 09:40 - Peking još jedan adut u borbi za Kosovo\nProglašenjem Kine za četvrti stub spoljne politike Beograda, Srbija je uz Rusiju dobila još jednu zemlju koja će štititi njene interese pred Ujedinjenim nacijama i međunarodnom zajednicom, pre svega po pitanju Kosova. Strateško partnerstvo Beograda i Pekinga prati i najavljena ekonomska saradnja, ali stručnjaci tvrde da je još rano za ocenu kuda bi moglo da vodi umnožavanje oslonaca koje Srbija traži u svetu.\nStrateško partnerstvo Srbije i Kine, prema rečima predsednika Srbije Borisa Tadića, proističe iz dugogodišnjeg prijateljstva dve zemlje i bazirano je na principijelnom stavu Beograda o „jednoj Kini“ i na podršci koju Peking daje naporima Srbije da mirnim putem i poštujući međunarodno pravo brani vlastiti integritet na Kosovu i Metohiji. Profesor na Fakultetu političkih nauka Dragan Simić ocenjuje za „Blic“ da je svakako bolje da što više zemalja takvog međunarodnog uticaja kao što je Kina, podržava stav Srbije oko Kosova, ali da treba imati u vidu i ograničenja u politici tih zemalja.\n- Ne želim da umanjujem značaj bilo čega, ali velike sile imaju svoje interese, vole real-politiku, i možda u svemu tome ima principijelnosti, ali sigurno da postoje i kalkulacije. Upravo iz ovakvo formulisanog strateškog partnerstva vidi se koliko je samoj Kini bitna podrška oko Tajvana - kaže Simić.\nOn upozorava da pitanje Kosova ne sme da usmerava položaj Srbije u svetu jer su SAD i najveći broj zemalja EU već priznali nezavisnost Kosova.\n- Rano je za ocenu, ali u spoljnoj politici možete da kucate na mnoga vrata. Negde prođete, negde ne. Mera mora da postoji kako se ne bi izgubila doslednost u spoljnopolitičkom nastupu - zaključuje on.\nSimićev kolega sa FPN Jovan Teokarević ocenio je za Tanjug da Srbija kroz sporazum o stabilizaciji i pridruživanju već ima sporazum o strateškom partnerstvu sa EU, dok se saradnja sa Kinom i Rusijom, koje su daleko veće od Srbije i sa kojima Srbija ima veliki trgovinski deficit teško mogu nazvati partnerstvom. Teokarević smatra da je Kina, koja je inače više okrenuta drugim delovima sveta, zainteresovana za Srbiju i Balkan pre svega kao područje koje će uskoro ući u EU.\nInače, Tadić je juče posetu Kini nastavio susretom sa kineskim premijerom Ven Đabaom i predsednikom Svekineskog narodnog kongresa Vu Banguom. On je pozvao predsednika Kine Hu Đintaoa da poseti Srbiju, a u kabinetima dva predsednika trebalo bi da se dogovore o datumu posete. Đintao je rekao Tadiću da će mu biti veliko zadovoljstvo da poseti njegovu „lepu zemlju“. Tadić je posetio i Kineski zid u društvu kineskog ambasadora u Beogradu Vej Đinghua.\nMinistar ekonomije Mlađan Dinkić razgovarao je juče sa predsednikom kineske „Eksim banke“ Li Žuoguom o mogućnostima korišćenja povoljnih kredita te banke za infrastrukturne projekte u Srbiji. Prema njegovim rečima, postoje dve vrste kredita, jedan će biti odobren za most Zemun-Borča, a posle studije izvodljivosti vrednost tog projekta biće do 200 miliona evra.\n- Pozvali smo kineske partnere na ulaganje i u „Ikarbus“ i FAP - kazao je Dinkić i precizirao da je moguće zajedničko ulaganje ili grinfild investicija.\n22.08.2009. u 09:47 - Peking još jedan adut u borbi za Kosovo


Djukanović: Neracionalne inicijative Rusije prema partijama na Balkanu\nBeta 1. jula 2016. 16:45\nPremijer Crne Gore Milo Djukanović je danas ocenio da su inicijative Rusije, upućene u poslednje vreme političkim partijama u Crnoj Gori i u regionu „neracionalne“.\n„Na žalost, odatle, iz zvanične Moskve, čujemo stavove i vidimo inicijative prema političkim partijama i iz Crne Gore, i iz regiona, koje su, po našem dubokom uverenju, neracionalne i koje su potvrda i izraz poremećenih odnosa na globalnoj sceni“, rekao je Djukanović na predavanju na Fakultetu političkih nauka u Podgorici.\nOn je kazao da je došlo do „retorički veoma oštrog stava“ Rusije prema proširenju NATO-a, i da je otpor ovog puta upućen samo Crnoj Gori, pošto jedina stoji pred vratima Alijanse.\n„Trudili smo se da ne dolivamo ulje na vatru, ne samo zato što smo mali u odnosu na Rusiju, i zato što smo svesni tih odnosa i pozicija, već i zato što smatramo da u ovakvim vremenima treba pokušavati sačuvati mogući nivo odnosa sa svima, posebno sa onima s kojima si nedavno obeležio tri stotine godina diplomatskih odnosa“, rekao je Djukanović.\n„Poštujemo istoriju naših odnosa, ali poštujte i naše pravo da odlučujemo o svojoj budućnosti“, poručio je Djukanović.\nRekao je da je procena Crne Gore da su joj integracije u EU i NATO potrebne jer se nalazi na Balkanu koji je „trusno područje“, i dodao da Podgorica „do sada nije bila baš mnogo uspešna u približavanju takvog stava zvaničnoj Moskvi,“.\nJedinstvena Rusija potpisala je ove nedelje Deklaraciju s nekoliko političkih partija iz Srbije, Crne Gore i Republike Srpske, kojom se potpisnice zalažu za stvaranje „teritorije vojnog neutraliteta“ u Jugoistočnoj Evropi.\nArsić (SRS) najavio pokretanje inicijative za oživljavanje sela u…


Nacionalni konvent o Evropskoj uniji priprema izveštaj o vanrednom stanju\nNacionalni konvent o Evropskoj uniji (NKEU) najavio je da priprema objedinjeni monitoring izveštaj o merama Vlade koje su donesene tokom vanrednog stanja s obzirom na to da je ono obeleženo brojnim merama koje su na direktan način uticale na institucije, primenu demokratskih principa i odstupanje od njih, objavio je danas Juropian vestern Balkans (EWB).\nKoordinatorka Radne grupe za Poglavlje 23 Jovana Spremo objasnila je da će se izveštaj sastojati iz četiri celine – politički kriterijumi, vladavina prava i osnovne slobode, ekonomski kriterijumi, i socijalna politika.\nDa li predsednik krši Ustav – tumačenja razna, a šta “koči” Ustavni sud\n“Problem je u samom Ustavu koji je tako postavljen. Predsednik bi trebalo da odražava sistem državnog jedinstva, a sa druge strane Skupština je ta koja ima kontrolnu funkciju. Kada dođe do narušavanja te ravnoteže, kada većina prevagne na stranu jedne političke partije, uvek smo u riziku da se tako nešto dogodi”, smatra Milena Vasič iz Yukoma.\nGolubović: Opasan zločin iz mržnje u službi kampanje\nČlan desničarskog pokreta “Levijantan” uleteo autom u centar za izbeglice u Obrenovcu, usledile oštre reakcije stručne javnosti\nU sredu oko 19 časova, Filip Radovanović (20), probio je automobilom u punoj brzini žičanu ogradu Prihvatnog centra za migrante u Obrenovcu i kroz glavni ulaz sumanuto vozio pored ljudi koji su uspeli da se u poslednjem momentu sklone.\nKatarina Golubović u Među nama o kršenju ljudskih prava\nKoja su prava najčešće kršena tokom vanrednog stanja, da li je sve urađeno po pravilima i hoće li građani kad se te mere obustave moći da dobiju pravno obaveštenje ukoliko su im prava bila ugrožena su neka od pitanja na koja je u emisiji “Među nama” odgovarala predsednica Komiteta pravnika za ljudska prava (YUKOM) Katarina Golubović.


Uhapšeni profesori, instruktori, policajci: Za 18 osumnjičenih zatražene mjere zabrane – Kakanj-X\nAkcija "Poligon 2"\nZadnja izmjena 13 maj, 2019 324\nU okviru akcije na području Zenice, Visokog i Kaknja uhapšeno je 18 osoba na ispitnim mjestima u svojstvu članova ispitne komisije za vozače motornih vozila ZDK.\nKantonalno tužilaštvo u Zenici je, nakon ispitivanja 18 osoba koje su tokom vikenda uhapšene u sklopu akcije “Poligon 2”, uputilo Općinskom sudu u Tešnju prijedlog za izricanje mjera zabranje svim osumnjičenim.\nPredložene mjere su, kako navode iz Tužilaštva, zabrana preduzimanja određenih poslovnih aktivnosti ili službenih dužnosti obavljanje poslova ispitivača u svojstvu članova ispitne Komisije za vozače motornih vozila ZDK i zabrana sastajanja sa određenim osobama.\nTužilaštvo Zeničko-dobojskog kantona je u subotu, uz asistenciju ovlaštenih službenih osoba MUP-a ZDK, provelo akciju hapšenja 18 osoba u sklopu istrage krivičnog djela primanje dara i drugih oblika koristi.\n– U okviru akcije na području Zenice, Visokog i Kaknja uhapšeno je 18 osoba na ispitnim mjestima u svojstvu članova ispitne komisije za vozače motornih vozila ZDK – navodi se u saopćenju ove pravosudne institucije.\nPrema nezvaničnim informacijama, među uhapšenim članovima komisije su, između ostalog, profesori, instruktori i bivši policajci, piše Faktor.\n– Zbog obimnosti preduzetih poslova, u akciji je učestvovalo sedam tužilaca, tri stručna savjetnika-saradnika tužioca kao i veći broj ovlaštenih službenih lica MUP-a ZDK, što je sve imalo za posljedicu efikasno i kvalitetno obavljanje potrebnih istražnih radnji s ciljem prikupljanja potrebnih dokaza – saopćeno je.


Samoopredeljenje: Protesti neizbežni • RTK\nSamoopredeljenje: Protesti neizbežni\nPokret Samoopredeljenje saopštio je da protesti postaju neizbežni, jer je Ustavni sud otvorio put formiranju Hotijeve vlade, proglasivši ustavnim dekret kosovskog predsednika Tačija kojim je imenovao Avdulaha Hotija kao mandatara za sastav nove vlade, te da protesta neće biti danas, kada se i očekuje glasanje za ovu vladu u skupštini, prenosi Koha.\nPS je sinoć posle sastanka predsedništva saopštilo i da je poslednja presuda Ustava oštro kritikovana.\n„Isključivanje i izbora i pobednika je neuporedivo i čini ovu presudu nepoštenom i neprihvatljivom“, navodi se u saopštenju ovog Pokreta.\nTakođe, peticija koja je pokrenuta pod nazivom „Želimo izbore!“ srušiće sve rekorde postajući najveća peticija do sada na Kosovu, ocenjuju iz PS.\nDodaju i da se protivi pokušajima formiranja nove vlade, jer kako smatraju, to bi bila vlada predsednika.\n„Protivimo se formiranju nove vlade bez novih izbora, a od strane starog režima. Ova vlada bi bila vlada predsednika. Ne bi obuhvatala ni 1/3 građanske podrške na izborima i u potpunosti bi zavisila od Srpske liste. Dakle, njeni pregovori unutar vlade postali bi međudržavni pregovori sa Srbijom“, navodi se u saopštenju PS.\nProtesti postaju neizbežni, ali dodaju da ih neće organizovati danas.\n„Protesti su neizbežni. Međutim, PS neće organizovati protest sutra. Za nas vlada nije cilj, već oružje države i usluga građanima. Naravno, ne želimo da obeshrabrimo ostale proteste koje su najavile različite grupe građana“, zaključuje se u saopštenju PS koje je izdato sinoć.\nHoti, novi mandatar kosovske vlade, ukoliko njegova vlada dobije potrebnih 61 od 120 glasova kosovskih poslanika, preuzeće kabinet od Aljbina Kurtija, lidera PS. Hoti je do 25. marta, kada je izglasano nepoverenje koalicionoj vladi DSK i PS i to na predlog njegove stranke obavljao dužnost zamenika premijera.\nSkoro 50000 potpisa za to vreme prikuplja se na online peticiji za nove izvore koju je pokrenulo Samoopredeljenje pre tri dana.\nIstovremeno ova stranka, na čelu sa Kurtijem beleži novi skok u popularnosti.\nRekordnih 60.7% stanovnika na Kosovu zadovoljno je radom izvršne vlasti, saopštio je UNDP kroz svoje redovno istraživanje merenja pulsa javnog mnjenja, i to je uvećanje za 46.3% u odnosu na novembar 2019. kada je to poverenje bilo na svega na 14.4%. Upravo u ovom izveštaju zadovoljstvo radom Aljbina Kurtija kao kosovskog premijera bilo je rekordnih 65.4% a radom Vjose Osmani kao predsednice skupštine, čak i više, sa 72.4%.\nSeverna Makedonija razmatra ponovno zatvaranje granice sa KS


Sportske.net - Jagodina predvodnik 'fudbalske decentralizacije'\nJagodina predvodnik 'fudbalske decentralizacije'\nPrvi čovek Jagodine Goran Milanović zadovoljan zbog činjenice što su pojedini klubovi iz unutrašnjosti, pre svih Jagodina, sve konkurentniji beogradskim ''večitim rivalima''.\nJagodina je ove sezone osvojila trofej nacionalnog Kupa, a po svoj prilici, iz redova Jagodinaca biće i najbolji strelac domaćeg šampionata na kraju sezone, obzirom da je Miloš Stojanović najbliži tom cilju.\nPrvi čovek Jagodine Goran Milanović sve to vidi kao generalno pozitivan pomak u domaćem fudbalu, kao i poboljšanje infrastrukture na stadionima, ne samo u Jagodini.\n''Mi smo pokazali da se upornim radom sve može postići. Idemo pravim putem i zato smo presrećni. Pokazalo se da se ideja fudbalske decentralizacije već ostvaruje, jer se sve više važnih stvari dešava van Beograda. Širom Srbije niču i novi stadioni i sve su to preduslovi da se i u unutrašnjosti srpskom fudbalu vrati stari sjaj'', objašnjava Milanović.\nOn očekuje značajne promene u igračkom kadru tokom letnjeg prelaznog roka, ali uverava da Jagodina neće biti ništa slabija. Naprotiv, već ove sezone će se juriti plasman u Ligu Evrope.\n''Posle osvojenog Kupa, cilj nam je da ove ili sledeće sezone izborimo plasman u Ligu Evrope. A u naredne tri sezone, ambicija nam je da se umešamo i u borbu za titulu prvaka Srbije'', poručio je predsednik Jagodine.


PREDSEDNIK SKUPŠTINE NIKODIJEVIĆ: Sava centar nije promenio ime, greška službenika\nMiljana Vranic\t 29.04.2021. 15:08h\nSava centar nije promenio ime, izjavio je predsednik Skupštine grada Beograda Nikola Nikodijević i pojasnio da je reč o grešci službenika koji su pravili pozivni materijal za današnju sednicu gradskog parlamenta.\nNikodijević je podsetio da je Sava centar prodat kompaniji Delta holding, ali i da je taj objekat proglašen za kulturno dobro sa zaštićenim imenom i da će se uvek zvati Sava centar.\n- Sava centar će se uvek zvati Sava centar. Za bilo koju vrstu radova koje novi vlasnik bude hteo da preduzima na tom objektu, moraće da ima saglasnost Grada - rekao je Nikodijević.\nPonovio je da Sava centar nije promenio ime i da se to moglo videti i u saopštenju novog vlasnika tog objekta, kompanije Delta holding.\n- Radi se o grešci službenika koji su pravili pozivni materijal za ovu sednicu, ali ponavljam, Sava centar nije promenio ime, radi se o zloupotrebi te jedne greške naših službenika - zaključio je Nikodijević.\nRanije danas, predsednika Stranke slobode i pravde Dragan Djilas je na konferenciji za novinare, pozivajući se na poziv za današnju sednicu, rekao da su gradski čelnici promenili ime Sava centra u Delta kongresni centar, uz ocenu da je njihova ideja da se u Beogradu "sve promeni, ruše stari i prave novi simboli..." Nikodijević se osvrnuo i na odluke koje su usvojene na današnjoj sednici gradskog parlamenta, među kojima su i olakšice za ugostitelje kako bi lakše prevazišli situaciju u kojoj se nalaze zbog epidemije korona virusa.\nOdlučeno je da svi ugostitelji koji koriste poslovni prostor u vlasništvu Grada Beograda budu oslobođeni plaćanja zakupa za maj.\nOsim toga, odlučeno je i da ugostitelji koji koriste prostor u vlasništvu Grada budu oslobođeni plaćanja nadoknade za postavljanje bašti ugostiteljskih objekata za jun i jul, a ta odluka odnosi se samo na bašte koje su legalne i prijavljene, odnosno imaju dozvolu za postavljanje od opština.\nNikodijević kaže da je to doprinos gradske vlasti u teškoj finansijskoj situaciji za ugostitelje, izazvane epidemijom korona virusa.\n- Da bismo očuvali stabilnost i u ugostiteljskom sektoru i sačuvali broj zaposlenih, mi kao Grad svakog meseca preduzimamo aktivne korake, kako bismo im olakasali tu situaciju - naveo je Nikodijević.\nAPEL GRADSKE ČISTOĆE ZA PRAZNIKE: Samopregled, pregled dece i kućnih ljubimaca ključan da bi se uočili eventualni krpelji na telu\nSava centarNikola Nikodijevićpromena imena


Kod obala Malezije i Indonezije spaseno 1.600 migranata\nViše od 1.000 Rohindža muslimana iz Mjanmara i Bangladeša iskrcalo se na obalu severnog ostrva Malezije , saopštila je danas policija, dan pošto je u indonežanskim vodama spaseno oko 600 migranata.\nZamenik šefa policije na malezijskom ostrvu Langkavi Džamil Ahmed izjavio je da se veruje da su migranti došli na tri broda i da ih je lokalni ribar obavestio da se približavaju obali. Malezijska policija je sinoć odvela 1.018 migranata, a istog dana brodovi sa gotovo 600 Bangladežana i Rohindža muslimana doplovilo je do zapadnih indonežanskih ostrva.\nČetiri broda sa 573 migranta, među kojima je bilo više desetina dece i žena, doplovila su u nedelju ujutro do zapadnih ostrva Indonezije. Neki kapetani i krijumčari su napustili brodove, a mnogi putnici su skočili u vodu i plivali ka obali.\nProcenjuje se da se još 7.000 do 8.000 ljudi nalazi na više brodova u moreuzu Melaka i obližnjim međunarodnim vodama, a neki su zarobljeni na moru već više od dva meseca, pošto su tajlandske i malezijske vlasti pojačale borbu protiv krijumčarenja ljudi.\nRohindža muslimani su u Mjanmaru već decenijama diskriminisani, ne mogu da dobiju državljanstvo i nemaju skoro nikakva prava. Vlasti ih smatraju ilegalnim imigrantima iz susednog Bangladeša.\nNapadi budističkih grupa na tu versku manjinu su tokom poslednje tri godine izazvale jedan od najvećih egzodusa od Vijetnamskog rata. Veruje se da je iz zemlje otišlo više od 100.000 ljudi.


Ambasada Japana finanairala renoviranje predškolske ustanove u Žagubici | Ist Media\nŽAGUBICA, (IST Media) Ambasada Japana u Republici Srbiji pomogla je sa 55.000 evra renoviranje objekta – predškolske ustanove ”Poletarac” u Žagubici, a svečanoj prmopredaji, prisustvao je ambasador Japana u Republici Srbiji, Djunići Marujama.\nJapanski ambasador je izrazio zadovoljstvo postignutim rezultatima koji su, kako je rekao, potpuno opravdali cilj.\n“Našom Nesebičnošću i podrškom, sada su znatno poboljšani uslovi boravka dece, ali i rada svih zaposlenih u vrtiću”, rekao je Djunići Marujama, koji prvi put boravi u Žagubici.\nPredsednik opštine Žagubica, Safet Pavlović zahvalio se gostima na donaciji, i podsetio da je opstina Žagubica jedna od retkih u Srbiji koja za sve mališane obezbedjuje besplatan boravak u vrtiću.\nKako se čulo, uključujući ovu donaciju, ukupan iznos japanske pomoći Srbiji od 1999. godine kroz projekte stanovništva je oko 13 miliona evra, a iznos svih donacija u Srbiji od strane japanske ambasade u toku istog perioda premašuje 507 miliona evra.


Snoudenu ponuđen "humanitarni azil"\nBivšem američkom obaveštajnom kontraktoru, Edvardu Snoudenu ponuđen "humanitarni azil" kako bi bio zaštićen od američkog progona.\nPredsednik Bolivije, Evo Morales pridružio se dvojici latinoameričkih lidera koji su ponudili azil bivšem američkom obaveštajnom kontraktoru Edvardu Snoudenu, koji je u Sjedinjenim Državama optužen za odavanje poverljivih obaveštajnih informacija o američkom programu prisluškivanja.\nMorales je u saopštenju naveo da se Bolivija ne plaši Sjedinjenih Država i njenih evropskih saveznika i da bi dala azil Amerikancu ukoliko bi on to tražio.\nMorales se ovom izjavom pridružio predsedniku Venecuele, Nikolasu Maduru, koji je u petak izjavio da je odlučio da ponudi Snoudenu „humanitarni azil“ kako bi ga zaštitio od američkog progona.\nI predsednik Nikaragve Danijel Ortega rekao je da će ponuditi Snoudenu politički azil, ukoliko to dozvole okolnosti.\nNije jasno kako će Snouden biti u mogućnosti da se ukrca na avion za bilo koju od tih zemalja. On se nalazi u tranzitnoj zoni unutar moskovskog aerodroma odakle ne može da ode jer nema pasoš. Snouden je zatražio azil od više od deset zemalja.\nMeđutim, Sjedinjene Države zahtevaju njegovo izručenje zbog objavljivanja da je NSA prikupljala listinge telefonskih poziva američkih državljana. NSA je saopštila da su te informacije pomogle u sprečavanju terorističkih napada. Snouden je rekao da bi Amerikanci trebalo da znaju da ih njihova vlada drži pod prismotrom.


Otvoren konkurs – Solidarnost pre svega – Čivija online\nFondacija Ana i Vlade Divac otvorila je treći krug konkursa „Solidarnost pre svega“ uz podršku Balkanskog fonda za demokratiju i Američke agencije za međunarodni razvoj – USAID sa ukupnim raspoloživim fondom od 3.750.000 dinara.\nFondacija Ana i Vlade Divac uz podršku Balkanskog fonda za demokratiju i Američke agencije za međunarodni razvoj – USAID sa ukupno 3.750.000 dinara lokalna udruženja građana, neformalne aktivističke grupe i medije u realizaciji projekata koji će pomoći zajednicama da iskažu građansku solidarnost tokom krize u Srbiji izazvane koronavirusom.\nRealizacijom projekta, korisnici sredstava promovisaće solidarnost, podsticati druge da se aktivno uključe u pomoć zajednici u kojoj žive i pomagati najugroženijima u ovoj krizi.\nOvaj vid podsticaja takođe će pomoći da se realizuju već započete ili ostvare nove inicijative koje će imati širok uticaj na zajednicu i pomagati građanima da se odgovorno i solidarno suoče sa krizom.\nNa konkurs se mogu prijaviti udruženja građana, udruženja u kulturi, fondacije i mediji okupljeni oko zajedničke ideje da pomognu građanima u suočavanju sa kriznom situacijom.\nZainteresovani mogu dodatno da se informišu putem sajta Fondacije www.divac.com/solidarnostpresvega, a na linku se može preuzeti formular za predlog projekta i dalje konkurisati slanjem projekta putem forme OVDE.\nKonkurs je otvoren do 19. aprila 2021. u 16 časova, a projekte je potrebno realizovati do 15. oktobra 2021. godine\nMLEKARA ŠABAC DOBILA SVETSKI SERTIFIKAT ZA KVALITET I BEZBEDNOST PROIZVODA\nDiskont Mlekare Šabac već 20 godina u vašem komšiluku


Učenice donjoborinske osnovne škole vicešampionke takmičenja u izradi biznis planova - MAČVANSKI INFO\nUčenice donjoborinske osnovne škole vicešampionke takmičenja u izradi biznis planova\n10/04/2019 10/04/2019 macvanski.info MALI ZVORNIK\nDa je opština Mali Zvornik mesto koje ima darovitu omladinu potvrđeno je nebrojeno puta. Jedan od poslednjih primera za to je nedavno takmičenje „Dani edukativnosti mladih preduzetnika i inovatora“ u Loznici, održanom u organizaciji Saveza pronalazača Srbije, na kojem je pet učenica osmog razreda Osnovne škole „Braća Ribar“ iz Donje Borine osvojilo drugo mesto za osmišljenu inovaciju. Projekat koji su kreirale i prezentovale tiče se osnivanja i izgradnje dnevnog boravka za decu ometenu u razvoju, koji, inače, ne postoji na teritoriji opštine Mali Zvornik.\nNavedenu ideju uspešno su razradile: Jelena Sekulić, Marija Kojić, Valentina Despotović, Anastasija Nenadović i Jelena Čolaković, odlične učenice, od kojih su većina i stalne aktivne članice Regionalnog centra za talente u Loznici.\nPrema njihovim rečima, glavni cilj projekta koji su izradile i prezentovale jeste da podrži porodice sa decom sa posebnim potrebama, da unapredi njihov položaj i da im omogući da imaju srećno i lepo detinjstvo.\n,,Ne možemo da se pomirimo sa tim da naši vršnjaci ostaju na marginama društva, jer su različiti i drugačiji“, objasnile su učesnice, navodeći da je to bio glavni motiv koji ih je opredelio da se u svom radu bave upravo ovom temom.\nVisokim plasmanom na takmičenju mladih preduzetnika i inovatora, održanom 29. marta, u Vukovom Domu kulture u Loznici, u konkurenciji 35 osnovnih i srednjih škola sa područja Mačvanskog okruga, njih pet školi koju pohađaju, za osvojeno drugo mesto, donele su povelju „Mihajlo Pupin“.\nPrema rečima direktorice OŠ „Braća Ribar“ iz Donje Borine Ljiljane Jekić, učenice su na takmičenju predstavile rad ,,Centar za smeštaj i dnevni boravak dece sa posebnim potrebama“ i bile svom snagom za podršku deci, kojima je pomoć neophodna, a često izostaje.\n„Humanošću koju su ovom prilikom pokazale, kao i odličnom prezentacijom rada, ekipa je privukla pažnju stručne komisije i prisutnih posmatrača“, rekla je Jekić, dodajući da ovim učenicama to nije prvi uspeh.\nOne, kao i drugi đaci ove obrazovne ustanove, stalno se takmiče u različitim oblastima i stižu do republičkog nivoa, često i iznad njega.\nGostujući sa učenicama, povodom ostvarenog uspeha, protekle nedelje na Televiziji Happy, u emisiji „Prelo u našem sokaku“, Jekić je istakla da su oko 50 posto učenika donjoborinske osnovne škole odlični đaci.\nOsim osnovaca iz Donje Borine, opštinu Mali Zvornik na takmičenju mladih preduzetnika i inovatora u Loznici predstavljali su i učenici prvog razreda Srednje škole. Učešće malozvorničkih učenika na ovom takmčenju omogućila je lokalna samouprava. Predsednik opštine Zoran Jevtić saopštio je da će opština finansijski podržati i rad Saveza pronalazača Srbije, organizatora takmičenja, te da će na ime toga iz lokalnog budžeta biti izdvojeno 50.000,00 dinara.\nULICA ŠKOLSKA U MAJURU NAPOKON DOBIJA ASFALT\nREHABILITACIJA LOKALNOG PUTA DONjA OROVICA-RAINOVAČA


Bajden planira prvo veliko povećanje federalnog poreza od 1993. godine\n0\tMarch 18, 2021 1:07 pm\nPredsednik Džo Bajden planira da napravi prvo veliko povećanje federalnih poreza u poslednjih 30 godina, piše Bloomberg.\nPovećanje bi se koristilo za plaćanje dugoročnog ekonomskog programa koji će biti nastavak Bajdenovog paketa stimulansa za pandemiju od 1,9 triliona dolara – nazvanog Američki plan spasavanja – koji je potpisao u četvrtak.\nPlanirana povećanja navodno uključuju povećanje korporativnog poreza sa 21% na 28%, povećanje stope poreza na dohodak za ljude koji zarađuju preko 400.000 američkih dolara, proširenje poreza na imovinu, vraćanje poreznih preferencijala na preduzeća kao što su kompanije sa ograničenom odgovornošću do veće stope poreza na kapitalnu dobit za pojedince koji zarađuju najmanje milion dolara.\nPovećanje poreza, prva takva mera od reforme Bila Klintona 1993. godine, verovatno će obuhvatiti ukidanje poreskog zakona bivšeg predsednika Donalda Trampa iz 2017. godine, koji je doneo korist korporacijama i bogatim pojedincima, izvestio je Bloomberg pozivajući se na izvore.\nSenator iz zapadne Virdžinije Joe Manchin rekao je za The Hill u januaru da bi ukidanje Trumpovih smanjenja poreza dok pandemija i dalje teži ekonomiji bilo “smešno”, mada je njegov stav od tada malo popustio. Prošlog meseca je rekao da je „sve otvoreno za diskusiju“.\nOd 1979. do 2019. godine, udeo najbogatijih 1% prihoda pre oporezivanja skočio je sa oko 11% na 19%, prema Svetskoj bazi podataka o nejednakosti, koju održava Gabriel Zucman, ekonomista sa Kalifornijskog univerziteta u Berkeleiu i drugi stručnjaci za nejednakost. I udeo bogatstva te grupe – uključujući nekretnina i akcija – porastao je sa približno 23% na 35% u istom periodu.\n„Da bi dalje smanjio nejednakost, Kongres bi trebalo da poveća oporezivanje na vrhu – posebno oporezivanje bogatstva i dohotka od kapitala“, rekao je Zucman. „Postoji stvaran rizik, u suprotnom, koncentracija bogatstva, koja je porasla tokom poslednje četiri decenije, i dalje će rasti u post-COVID svetu“.\nBloomberg je izvestio da će se pored finansiranja ključnih inicijativa, uključujući pružanje veće pomoći siromašnijim Amerikancima, planirane poreske promene baviti onim što demokrate smatraju nejednakostima u poreskom sistemu.\n„Celokupna njegova perspektiva oduvek je bila da Amerikanci veruju da poreska politika mora biti poštena, a on je kroz taj objektiv gledao na sve svoje političke opcije“, rekla je bivša pomoćnica predsednika Bajdena za ekonomiju Sara Bianchi za Bloomberg. „Zbog toga je fokus na rešavanju nejednakog tretmana između posla i bogatstva.“\nDatum objavljivanja još nije određen, izvestio je Bloomberg, ali Bela kuća je rekla da će plan uslediti nakon potpisivanja zakona o pomoći zbog od koronavirusa.\nEvo zbog čega je važno da se prijavite za popis stanovništva u SAD 0\n600 dolara federalne pomoći ističe ove nedelje. Hoće li biti nastavka? 0


Kostreš: Uslov – promena ustavnog položaja Vojvodine | Autonomija\nKostreš: Uslov – promena ustavnog položaja Vojvodine\nPosted By admin On 13. januara 2014. @ 21:27 In Vojvodina,Aktuelno | 119 Comments\nZamenik predsednika Lige socijaldemokrata Vojvodine Bojan Kostreš izjavio je da stranke koje budu spremne da razgovaraju o autonomiji Vojvodine koju ona zaslužuje mogu da računaju na saradnju sa LSV.\nOn je rekao da LSV ni sa kim nije razgovorala o menjanju većine u pokrajinskom parlamentu.\nKostreš je u izjavi za agenciju Tanjug istakao da LSV u ovom momentu ni sa kim nije imala razgovore niti o eventualnim promenama koalicionog partnera, niti o menjanju većine pokrajinskom parlamentu.\n„Ukoliko i dođe do tih razgovora, rad na tome da Vojvodina dobije onaj nivo autonomije koji zaslužuje biće pitanje svih pitanja“, rekao je Kostreš.\nKomentarišući pisanje medija da će LSV napustiti koaliciju sa demokratama, on je rekao da Ligi ne pada na pamet da se približava ni Srpskoj naprednoj stranci ni Demokratskoj stranci. Kostreš je dodao da LSV i od naprednjaka i od demokrata očekuje odgovor kako će se oni približiti Liginom programu.\nKostreš je ocenio da je današnji ustavno-pravni položaj Vojvodine posledica zalaganja DS, u šta spada i odrednica da sedam odsto republičkog budžeta pripadne Vojvodini. Prema njegovim rečima, SNS ne želi da umanjuje dostignuti ustavni nivo autonomije, što označava da i DS i SNS praktično imaju iste poglede na autonomiju Vojvodine i da bi zbog tih istih pogleda možda mogli i da budu u koaliciji.\n„LSV postavlja pitanje koja od te dve stranke je spremna da radi na promeni ustavnog položaja AP Vojvodine da bi Vojvodina dobila onaj nivo autonomije koji zaslužuje. I ko bude spreman da na tom nivou i u tim relacijama razgovara sa LSV-om može da računa na saradnju sa nama“, naglasio je Kostreš.\nOn je rekao da ponuda za razgovore o ovoj temi nije bilo ni sa jedne strane.\n„Normalno je da postoje kontakti, najviše sa DS i drugim parlamentarnim strankama u pokrajinskoj i republičkoj skupštini, ali to su realni i redovni kontakti koji se inače održavaju, ništa više od toga“, dodao je zamenik predsednika LSV.\nPo njegovim rečima, činjenica da se u javnosti sada potenciraju neke izjave lidera LSV Nenada Čanka i što se, kako je rekao, prave razne konstrukcije, govori o tome da u Vojvodini postoje razni interesi da dođe do promena vladajuće većine, odnosno do promene sadašnjeg stanja.\n„Nenad Čanak je rekao da Aleksandar Vučić drži reč po pitanju uvođenja reda i bezbednosti u Novi Sad i imenovanju načelnika Policijske uprave, što je bilo i urađeno“, objasnio je Kostreš.\nURL to article: https://www.autonomija.info/kostres-uslov-promena-ustavnog-polozaja-vojvodine.html


► Izaslanik UN: Solidan napredak u razgovorima sa sirijskim zvaničnicima\nSpecijalni izaslanik UN za Siriju Geir Pedersen izjavio je u Damasku da je "solidan napredak" načinjen u razgovorima koje je danas vodio sa sirijskim zvaničnicima i da su veoma blizu postizanja sporazuma o formiranju odbora za izradu nacrta ustava.\nPosle dva sastanka sa šefom sirijske diplomatije Validom Moalemom, Pedersen novinarima nije izneo detalje o formiranju tog komiteta.\nFormiranje komiteta koji treba da izradi nacrt novog ustava Sirije smatra se ključnim za politički proces koji bi doveo do okončanja osmogodišnjeg građanskog rata u kojem su poginule stotine hiljada ljudi, a raseljeni milioni.\nUN se nadaju da bi formiranje odbora bio prvi korak ka novom ustavu i novim izborima u Siriji. Komitet bi imao isti broj predstavnika vlade, opozicije i civilnog društva.\nSirijski zvaničnici su naveli da neće prihvatiti diktate iz inostranstva u vezi s ustavom i nagovestili da bi predsednik Bašar Asad mogao ponovo da se kandiduje na izborima.\nLajčak i Osmani razgovarali o nastavku dijaloga Prištine i Beograda\nSpecijalni predstavnik EU za dijalog između Kosova i Srbije Miroslav Lajčak razgovarao je danas sa predsednicom Skupštine Kosova Vjosom Osmani.


Lugansk: Volker meša uzrok i posledicu - Sputnjik Srbija\nLugansk: Volker meša uzrok i posledicu\n11:02 04.03.2018 Preuzmite kraći link\nPredstavnik samoproglašene Luganske Narodne Republike Rodion Mirošnik smatra da specijalni predstavnik SAD za Ukrajinu Kurt Volker meša uzrok i posledicu svojim predlogom za raspuštanje republika u Donbasu.\n„LNR i DNR su defakto strana u sukobu i strana u pregovorima. One su izabrane kao rezultat direktnog izražavanja volje stanovnika Donbasa i zastupaju njihove interese. Izjavljivanjem da je potrebno raspustiti republike Volker meša uzrok i posledicu, očigledno zbog toga što su SAD imale najdirektniji odnos prema državnom prevratu u Kijevu i ne mogu da ga kritikuju, a pojavljivanje republika bila je reakcija stanovnika Luganska i Donjecka na bezakonje koje se odvijalo u Kijevu“, izjavio je Miroškin za Sputnjik.\nPrema mišljenju predstavnika Luganske Narodne Republike, pregovore o mirnom rešavanju sukoba ne treba početi od „rasformiranja“, već od izgradnje dijaloga „sa onom vlašću koja defakto postoji i koju podržava stanovništvo“.\n„U suprotnom je ovo još jedno koketiranje sa ukrajinskim ekstremistima, što ne može dovesti do adekvatnih rezultata i nema nikakve veze sa rešavanjem sukoba“, smatra Mirošnik.\nVolker je ranije izjavio da Minski sporazumi imaju za cilj obnovu suvereniteta i teritorijalnog integriteta Ukrajine, a samoproglašene Donjecka i Luganska narodna republika bi trebalo da budu rasformirane.\nKontakt-grupa za Ukrajinu dogovorila primirje u Donbasu\nRodion Mirošnik, LNR, DNR, Lugansk, Donbas


Poziv na učešće na događaju: „Connector 7.0 – Connecting the world by non-formal learning“ u Rumuniji – Erasmus+ Srbija\nPoziv na učešće na događaju: „Connector 7.0 – Connecting the world by non-formal learning“ u Rumuniji\nRumunska nacionalna agencija za Erazmus+ organizuje događaj pod nazivom „Connector 7.0 – Connecting the world by non-formal learning“, od 5. do 8. jula 2022. godine u Bukureštu.\nOsnovni cilj događaja je promovisanje neformalnih metoda učenja primenljivih u inkluzivnim kontekstima.\nUčesnici će imati priliku da se upoznaju sa različitim neformalnim metodama učenja koje se mogu primeniti u inkluzivnim kontekstima, uključujući i rad sa migrantima.\nUčešće se preporučuje pojedincima aktivnim u omladinskom sektoru, kao što su omladinski radnici, lideri, treneri i projektni menadžeri.\nOd učesnika se očekuje znanje engleskog jezika na nivou potrebnom za praćenje i aktivno učestvovanje na događaju.\nZainteresovani mogu da se prijave za učešće na događaju popunjavanjem registracionog formulara na SALTO platformi. Prijavljivanje je moguće samo za pojedince aktivne u omladinskom sektoru. Rok za prijavu je 22. maj 2022.\nNAPOMENA: Sajam se organizuje kao TCA (Training and Cooperation Activities) aktivnost u okviru Erazmus+ programa. Tokom trajanja događaja, organizator pokriva troškove smeštaja i hrane učesnika, dok Fondacija Tempus pokriva 95% troškova putovanja po principu refundacije (učesnici su, shodno pravilima Erazmus+ programa u obavezi da sa 5% sufinansiraju svoje učešće.)


Kovačević: Politički pritisak na Srbiju i kršenje zakona\nTanjug 10. novembra 2018. 00:19\nBEOGRAD – U eventualnoj odluci da Elektromreža Srbije ostane bez dela energetske mreže na severu Kosova i Metohije, nema ni „e“ od energetike, već je reč o još jednom političkom pritisku na našu zemlju i kršenju zakona, izjavio je predsednik Nadzornog odbora EPS-a Branko Kovačević.\nNa pitanje da li bi moglo da dođe do najgoreg scenarija za Srbe sa severa Kosova da ostanu u mraku i bez grejanja, profesor Kovačević je za Politiku od subote rekao da Albanci na Kosovu nemaju stračnjake koji bi to umeli tehnički da izvedu i ostave Srbe bez električne energije.\nJedno je trebalo da formira Zajednica srpskih opština, na koju se čeka pet godima i koju, kako kaže šef diplomatije Ivica Dačić, više niko ni ne spominje. A ako nema ZSO, nema ni srpskog preduzeća za prenos struje, kazao je Kovačević.\nKovačević je uveren da ovih problema ne bi bilo da je na vreme rešeno pitanje srpske imovine, pre svega jezera Gazivode i trafostanice „Valač“, koji su srpski i koje nikako ne treba predavati Albancima na upravljanje, pogotovo ako se zna da se svi energetski objekti održavaju parama iz Srbije, navodi list.\nUpravo je trafostanica „Valač“, u opštini Zvečan, rekonstruisana, jer je reč o postrojenju koje obezbeđuje energetsku sigurnost stanovnicima tog dela pokrajine. Upravo do „Valača“, a od Novog Pazara, ide dalekovod koji sever Kosmeta snabdeva strujom, a sve je to plaćeno parama Srbije i to Brisel dobro zna, podvukao je Kovačević.\nUkoliko otmu pravo na prenos električne energije na visokom naponu, kosmetski operater bio bi u situaciji da se surovo poigra sa Srbima, tako što će im, kad god mu se ćefne, reći da za Srbe nema struje. Kada je u pitanju niski napon, rešenje je formiranje ZSO, odnosno formiranje kompanije na severu Kosova koja bi Srbe snabdevala električnom energijom, naveo je list.


TeleGroup postao ekskluzivni distributer kompanije Steril-Aire | TeleGroup\nSigurnije i zdravije okruženje za život i rad\nStavljajući se na raspolaganje državi tokom trajanja epidemiološke krize pružajući podršku zdravstvenim institucijama, ali i našim korisnicima u domenu ICT usluga i rešenja za siguran i bezbedan udaljeni rad, otišli smo i korak dalje.\nApsolutni imperativ današnjeg poslovanja je bezbedno i zdravo radno okruženje.\nUpravo zbog toga, ponosni smo na ekskluzivni distributerski ugovor sa kompanijom Steril-Aire, apsolutnim liderom u razvoju germicidnih UVC rešenja visokih performansi za dekontaminaciju vazduha i čvrstih površina u zatvorenom prostoru. Ova inovativna rešenja dezinfikuju i sterilišu životni i radni prostor uništavajući viruse, bakterije i druge patogene mikroorganizme dokazanom efikasnošću.\nPrimenjivo u gotovo svim industrijama, a prvenstveno u medicini, potom i u školstvu, ali i u javnim i privatnim institucijama, proizvodi ove američke kompanije poboljšavaju kvalitet vazduha u zatvorenim prostorijama, smanjuju mogućnost infekcija i širenja zaraza u samim objektima, optimizuju performanse HVAC sistema, smanjuju upotrebu vode, utrošak energije, ali se koriste se i za poboljšanje bezbednosti hrane, suzbijanje plesni i bakterija, produžavajući rok trajanja proizvoda i doprinoseći kvalitetu hrane.\n„Partnerstvo sa kompanijom Steril – Aire za nas predstavlja logičan nastavak nadogradnje naše ponude inovativnim rešenjima za kreiranje bezbednog i zdravijeg okruženja za život i rad naših korisnika. Kako je u ovim uznemirujućim vremenima COVID-19 na umu svih nas, ohrabruje činjenica da američka vlada i nezavisne naučne studije potvrđuju da UVC rešenja uništavaju viruse u vazduhu. Vođeni time, osnovni cilj nam je bio da ponudimo laboratorijski ispitana, prihvatljiva, lako dostupna i efikasna rešenja u žaštiti od virusa i ostalih patogena“, poručio je Milomir Gligorijević, Predsednik TeleGroup sistema i najveći borac da se danas ova napredna rešenja nađu i u našem regionu.\nSteril-Aire, američki proizvođač, ISO sertifikovan u 9001: 2015 i 14001: 2015, lansirao je germicidna UVC rešenja za HVAC industriju 1994. godine i ubrzo postao lider u svetu.\nSteril-Aire sistemski projektovani UVC emiteri su savršeno rešenje za nadgradnju na već postojeće instalacije ili novi HVAC sistem. Ne proizvode ozon ili sekundarne materije koji mogu biti zagađivači i ekološki su prihvatljivi. Instalirani u nove ili postojeće HVAC sisteme, mikrobiološki UVC emiteri održavaju HVAC zavojnice i odvode čistim smanjujući potrošnju električne energije. Koristeći dokazanu snagu UVC energije kao efikasne metode suzbijanja mikroorganizama, UVC emiteri poboljšavaju higijenu HVAC sistema, dajući vitalni doprinos kvalitetu vazduha u zatvorenom.\nZdravstvene i obrazovne institucije, aerodromi, hotelski i prehrambeni lanci, ali i druge institucije širom sveta koriste Steril-Aire inovativna rešenja kako bi obezbedile sigurnost svojim korisnicima, podigle vrednost svog brenda, ali i da bi smanjile potrošnju energije, produktivnost ljudi dovele na viši nivo i potpuno optimizovale troškove poslovanja.\nKao ekskluzivni distributer Steril-Aire proizvoda u regionu naš stručni tim je na raspolaganju u kreiranju rešenja prilagođenih specifičnim potrebama naših korisnika.


Ceo svet u čudu - održali paradu uprkos epidemiji, hiljade ljudi u publici bez maski VIDEO/FOTO\nIzvor: B92, 09.Maj.2020, 13:31\nU Belorusiji je uprkos pandemiji održana vojna parada kojoj je prisustvovalo hiljade ljudi, piše Gardijan.\nPredsednik Belorusije najavio je ranije da neće otkazati vojnu paradu povodom Dana pobede, uprkos tome što je Moskva odustala od masovne ceremonije.\n"Moram da kažem da ne možemo da otkažemo paradu - jednostavno, ne možemo. Razmišljao sam dugo o tome. Naravno, to je emocionalna i duboko ideološka stvar", rekao je tada Lukašenko.\nHiljade >> Pročitaj celu vest na sajtu B92 << ljudi, među kojima i veterani iz Drugog svetskog rata, prisustvovale su vojnoj paradi u čast Dana pobede, uprkos epidemiji koronavirusa, prenosi londonski Gardijan.\nBelorusija je jedina zemlja u Evropi u kojoj se održavaju fudbalske utakmice tokom pandemije koronavirusa, iako je do sada evidentiran 21.101 slučaj kovida-19 i 121 smrtni ishod među obolelima od ove bolesti.


VALENTINOapartman Beograd, Obilićev venac, Strogi centar\nAdresa: Obilićev venac\nPovršina: 39m2, jednosoban\nRezerviši apartman "VALENTINO"\nVALENTINO je odličan studio apartman koji udobno smešta četiri osobe. Iako je u pitanju jedna soba, apartman je prostran. Podeljen je u tri celine: kompletnu kuhinju sa pultom i dve barske stolice, prostorno odvojenu spavaću sobu sa bračnim krevetom i deo koji delom zahvata i nišu, namenjen dnevnom boravku (dve fotelje, stočić i trosed). Trosed se rasklapa u krevet za dve osobe tako da u stanu može boraviti ukupno četvoro. Kupatilo je modernog dizajina, sa prohodnom tuš-kabinom. Mašina za veš je izdvojena u uzanoj prostoriji koja služi ikao vešeraj - u njoj je i veliki otvoreni garderober. Iako neobične strukture, dobar dizajn enterijera propraćen mnoštvom ukrasnih detalja svakako stvara ugodan i lep ambijent za boravak.\nLociran tik do pešačke zone, Knez Mihailove ulice, VALENTINO je pravi apartman u strogom centru Beograda. Apartman nema parking, ali gosti koji dolaze svojim kolima, mogu ih parkirati u garaži “Obilićev venac”. Pešačka zona je uvek najatraktivnija lokacija, te će apartman VALENTINO, uz cenu od oko 11 eur po osobi, biti odličan izbor za sve koji žele apartman u strogom centru Beograda.\nklima uređajmašina za sudoveAmerički plakar liftkablovska TV Centralno grejanjebežični internet mašina za veštuš\nVENAC 4 34€\nStrogi centar Topličin venac jednosoban, 27m2\nAKVARIJUM 4 49€\nStrogi centar Dobrinjska jednosoban, 39m2


Palmer: Srbija treba još mnogo da uradi u oblasti vladavine prava i slobode medija - Politički.rs\n“Mislim da bi Vučić voleo da vidi kako Srbija napreduje na evropskom putu i postaje punopravna članica Unije. To je njegova vizija srpske budućnosti, to je vizija i srpske javnosti, u većoj meri, i tako SAD vide budućnost Srbije. Tesno sarađujemo sa Srbijom kao partnerom i prijateljem da pomognemo u sprovođenju neophodnih promena”, naveo je američki diplomata.\n“Verujem da predsednik Vučić to dobro razume. Bićemo tu, kao partneri, da pomognemo i ohrabrimo promene i reforme koje su neophodne da bi se Srbija kvalifikovala za članstvo u evrpskom klubu. Sarađivaćemo i sa opozicijom i građanskim društvom”, kazao je Palmer.\n“Mi smo spremni da sarađujemo sa vladom Srbije, i da dobro sarađujemo sa opozicijom i civilnim društvom u ostvarivanju tih reformi jer je to ključni deo naše zajedničke vizije evropske Srbije”, dodao je Palmer.\nOn je rekao da je “veoma važno” da se Vučić i premijer Kosova Aljbin Kurti vrate za pregovarački sto, da reše otvorena pitanja i “krenu ka sporazumu o punoj normalizaciji odnosa, koji bi, optimalno, bio zasnovan na međusobnom priznanju”.\nTags: LJUDSKA PRAVA MEDIJI METJU PALMER PRAVOSUĐE SAD SLOBODA MEDIJA SRBIJA VLADAVINA PRAVA\nPrevious Dačić: Izvesnije da će referendum o promeni Ustava biti održan krajem ove godine\nNext Đorđević: SNS da poštuje Ustav Srbije i svoj statut u postupku smene Nebojše Stefanovića


Konkurencija - Blic Online\nSMANJENA CARINA ZA OVAJ PROIZVOD Dobijamo mesto na međunarodnom tržištu i potencijalnu uštedu od 300.000 evra\nCarinska stopa na uvoz kikirikija sa dosadašnjih pet procenata smanjena je na dva odsto, što će konditorskoj industriji Srbije i proizvođačima proizvoda od kikirikija omogućiti godišnje uštede do 300.000 evra, ali i konkurentniju poziciju na međunarodnom tržištu, saopštila je danas PKS.\nKONKURENCIJA KLJUČNA ZA SRPSKU EKONOMIJU Tvining projekat povećao ljudski kapital u ovoj oblasti\nDvoipogodišnja saradnja sa italijanskim partnerima u tvining projektu razvoja zaštite konkurencije u Srbiji doprinela je povećanju ljudskog kapitala u ovoj oblasti, konstatovano je na danas održanoj završnoj konferenciji.\nDa čovečanstvo uspeva da iznenadi svojim plemenitim postupcima i u današnje vreme, kako mnogi kažu - nemilosrdne konkurencije, postoji više primera. Tako je, recimo, prošle godine trkač na 5.000 metara zaustavio svoju trku kada je shvatio da njegovom rivalu nije dobro i pomogao mu da dođe do cilja. Izgleda da se nešto slično sada dešava na tržištu brze hrane.\nPOBEDNICI SE VEĆ ZNAJU Ovim kandidatima niko ne sme da izađe na "crtu"\nIako izborna kampanja za predstojeće lokalne izbore još zvanično nije ni počela, a stranke i njihovi kandidati se tek spremaju da ukrste koplja s političkim protivnicima, u nekim opštinama nemaju tih problema, jer se pobednici već znaju.\nEvropa ima NOVO ORUŽJE da se zaštiti od Amerike i Kine, ali ako ga pogrešno upotrebe mogu sebi da OTKOPAJU RUPU\nEvropska unija daje sve od sebe kako bi rešila problem neravnopravnog položaja u odnosu na konkurenciju iz Kine, Amerike i drugih igrače na evropskom tržištu. U skladu sa tim, Brisel će u sredu predstaviti predlog za širenje ovlašćenja, do sada najagresivniji potez u borbi protiv stranih subvencija, kako bi na jedinstvenom evropskom tržištu ograničila uticaj kompanija kojima pomažu kineska i druge vlade.\nDan kada je izašao POSLEDNJI veliki proizvod jugoslovenske industrije sa kojim smo IZAŠLI NA CRTU celoj Evropi\nKragujevačka "Zastava" je pred kraj osamdesetih predstavila novi model sa ambicijom da se ozbiljno suprotstavi konkurenciji sa Zapada. Razvoj modela, koji će kasnije dobiti naziv "florida", idejno je započeo u Kragujevcu još 1983. godine. Cilj je bio napraviti automobil iz niže srednje klase koji će zameniti tada već vremešnu "zastavu 101" i koji će moći da izađe na crtu konkurentima iz Zapadne Evrope - na njihovom terenu.\nAmerička akademija za film i nauku, koja je organizator dodele prestižne nagrade Oskara, najavila je danas da će, zbog prestanka rada bioskopa usled epidemije korona virusa, samo filmovi prikazani na striming platformama i video pej per vju, biti u konkurenciji za dodelu Oskara iduće godine, izvestio je Rojters.\nRekordna kazna za Apple zbog nelojalne konkurencije\nFrancuska agencija koja reguliše ferplej na tržištu kaznila je kompaniju Apple sa 1,1 milijardom evra jer je onemogućila svojim distributerima da snze cene Apple uređaja.\nGugl je obavestio turske poslovne partnere da neće moći da radi s njima na novim android telefonima koji će biti plasirani u toj zemlji, pošto je turska Komisija za konkurenciju presudila da izmene koje je američki tehnološki div izvršio u svojim ugovorima nisu prihvatljive.\nPrvi put od 2010. godine, Singapur je ove godine rangiran kao prva najkonkurentnija ekonomija u svetu, čime su sa vrha liste pomerene Sjedinjene Američke države, objavio je "IMD World Competitiveness Rankings".\nKomisija za zaštitu konkurencije (KZK) naplatila je u proteklom periodu 3,5 miliona evra kazni preduzećima koja su kršila pravila konkurencije u Srbiji, što je dvostruko više nego u periodu 2013-2015, rečeno je na panelu "Zaštita konkurencije u Srbiji" koji se održava u okviru 26. Kopaonik biznis foruma.\nSAD već godinama pokušava da napravi adekvatnog naslednika za avion F-35. Na istom poslu su godinama i Rusi koji su već spremili odgovor američkom pandanu - PAK FA, avion pete generacije.\nFrancuska Agencija za zaštitu konkurencije kaznila je s 189 miliona evra šest velikih proizvođača bele tehnike zbog dogovaranja cena na francuskom tržištu.\nKAKO NAS SVE DERU KADA PUTUJEMO PO SRBIJI Cene staničnih usluga su bez ikavog smisla, a nisu ni po zakonu ni Ustavu\nGotovo sve autobuske stanice u Srbiji ponašaju se mimo pravila konkurencije, a sumnju bude najpre njihovi cenovnici za stanične usluge. Kod nekih je utvrđena i zloupotreba dominantnog položaja. Ono što na jednoj autobuskoj stanici prevoznika košta 200 dinara, na drugoj je 800.\nKomisija: Obustavljen postupak protiv Advokatske komore Srbije\nKomisija za zaštitu konkurencije donela je odluku o obustavi postupka protiv Advokatske komore Srbije koji je sama Komisija pokrenula po službenoj dužnosti 2014. godine.\nTRAGIČNA SMRT INTERNET ZVEZDE Smešila joj se uspešna karijera a onda joj se srušio ceo svet (FOTO)\nŠesnaestogodišnja Hana Stoun naizgled je imala sve što jedna tinejdžerka tih godina može da poželi. Osim porodice koja ju je volela, putem platforme Junau postigla je veliki uspeh pošto je tamo imala 375 hiljada ljudi koji su je pratili, kao i hiljade pratilaca na Instagramu. Takođe, smešila joj se uspešna muzička karijera.\nGDE SU BILI KENIJCI? Sa takmičarskog aspekta ovo je bio NIKAD SLABIJI Beogradski maraton\nSa festivalske strane 31. Beogradski maraton je, zahvaljujući desetinama hiljada učesnika, bio više nego uspešan, ali je sa takmičarske definitivno podbacio i bio možda i najslabiji u istoriji.\nAko mislite da je petak 13. baksuzan, varate se: Ovo su NAJNESREĆNIJI DATUMI U SVETU\nOsim čuvenog petka 13, istorijski ima još 11 datuma koji su još nesrećniji od ovog, piše “Dejli Astorijan” navodeći po jedan primer uz svaki.


Novi muzej savremene umetnosti od vikenda u Rimu – Nadlanu.com\nNovi muzej savremene umetnosti od vikenda u Rimu\nRIM, 27. maja 2010. (Beta-AP) - Novi muzej savremene umetnosti i arhitekture biće otvoren ovog vikenda u Rimu, čije vlasti na taj način pokušavaju da privuku ljubitelje avangarde u grad poznat po antičkim spomenicima i baroknim fontanama.\nMuzej Maksi, izgrađen po projektu iračke arhitektkinje Zahe Hadid, novi je i najambiciozniji projekat u pokušaju osvežavanja imidža Rima kao dekadentnog grada oslonjenog na svoju slavnu prošlost. Povodom otvaranja muzeja, u planu su različite manifestacije, uključujući predstavljanje prvih eksponata i VIP zabavu. Muzej će za posete biti otvoren od nedelje.\nMaksi, čija je izgradnja koštala 150 miliona evra, zdanje je sa zidovima od cementa, stepenicama od čelika i staklenim krovom. Nalazi se u stambenoj četvrti izvan istorijskog centra italijanske prestonice.


Specijalistički pregledi u domu za stare: potreba ili neophodnost? :: DC Hram\nJedan od najznačajnijih segmenata kvalitetnog i ispunjenog života korisnika doma za stare osobe jeste adekvatna zdravstvena zaštita. Starenje sa sobom često donosi zdravstvene probleme i različite bolesti, te je briga o zdravstvenom stanju korisnika izuzetno važna.\nNeophodno je da u odabranom domu budu obezbeđeni svi potrebni preduslovi za odgovarajuću zdravstvenu negu i da stručno medicinsko osoblje i lekari brinu o svojim pacijentima 24 časa dnevno.\nZdravstveno stanje pacijenata je zapravo najvažniji segment koji je potrebno redovno i pomno pratiti i prema tome, ukoliko je potrebno, obezbeđivati preglede lekara specijalista iz različitih oblasti, kao što su neuropsihijatar, psiholog, internista i kardiolog.\nInternistički pregled lekara\nKada je u pitanju briga o zdravlju naših starijih članova porodice ne želimo ništa da prepustimo slučaju, zato je internistički pregled osnova za utvrđivanje rizika od pojave različitih složenih bolesti.\nTeži oblici bolesti neretko napadaju više organa, te je značaj samog pregleda vrlo važan za pravovremeno otkrivanje i lečenje oboljenja, a čine ga:\n- Sistematski kardiološki pregled koji obuhvata ultrazvuk srca, kao i EKG, holter srca i test opterećenja.\n- Endokrinološki pregled koji je značajan za utvrđivanje problema sa štitastom žlezdom i otkrivanje dijabetesa.\n- Pregled nefrologa koji se bavi otkrivanjem bubrežnih oboljenja.\n- Urološki pregled sa ultrazvukom kojim se stiče jasna slika položaja, veličine i strukture bubrega, izgleda i veličinu bešike, a kod muškaraca i prostate.\n- Gastroenterološki pregled koji omogućava otkrivanje oboljenja sistema za varenje, kao i jetre.\nTakođe, poželjno je da svaki pacijent obavi snimanje rendgenom koji koristi vrlo male količine zračenja za stvaranje slika organa, tkiva i kostiju tela. Pored klasičnih rendgen snimanja kostiju i pluća, savetuje se i ultrazvuk abdomena. Rendgen predstavlja vrlo efikasnu, bezbolnu i brzu radiološku proceduru zahvaljujući kojoj se, uz pomoć x zraka, stvara slika o trenutnom stanju snimanog organa pacijenta. Rendgen aparat funkcioniše tako što X zraci prolaze kroz snimano meko tkivo ili koštani sistem, a pritom koriste minimalnu dozu zračenja koja ne ostavlja nikakva oštećenja po ljudski organizam. Rendgen ima široku primenu i pogodan je za snimanje različitih delova tela.\nPregled neurologa sa neuropsihološkim testiranjem\nNeki od korisnika doma za stare su relativno zdravi i jaki, međutim njihovo mentalno zdravlje može biti narušeno, odnosno mogu bolovati od različitih bolesti koje mogu narušiti njihovu fizičku snagu i pokretljivost, a ne samo mentalne i kognitivne funkcije. Dakle, pregled neurologa može biti ključan u procesu oporavka starijih osoba, posebno kod onih koje imaju poteškoća pri kretanju i obavljanju osnovnih fizičkih aktivnosti.\nNeuropsihološko testiranje predstavlja neuropsihološku procenu sposobnosti mozga da obavlja funkciju pamćenja, učenja ili sećanja. Na ovaj način lekar može odrediti da li su sposobnosti pacijenata narušene usled demencije, ili su, pak, posledice izmenjenog psihološkog stanja pacijenata koji boluju od depresija, stresa ili postraumatskog sindroma.\nTestiranje vrši lekar specijalista uz pomoć upitnika koji omogućava pacijentu rešavanje različitih zadataka.Dobijeni rezultati omogućavaju lekaru postavljanje ispravne dijagnoze demencije, a posebno kod osoba kod kojih je demencija započela u mlađoj životnoj dobi.\nImidžing metode CT skener i magnetna rezonanca su značajan pregled kod svih budućih korisnika staračkog doma za koje se sumnja da pistoji neki od obilika demencije.\nRehabilitacija i fizikalna terapija u domu za stare\nPosebna pažnja posvećena je programu rehabilitacije kod osoba čija je pokretljivost smanjena ili potpuno onemogućena kao posledica različitih oboljenja. Hronično pogoršanje pokretljivosti nastaje usled degenerativnih promena na zglobovima kičme, kuka i kolena, kao i osteoporoze.\nDom za stare omogućava individualni pregled lekara fizijatra, specijaliste za rehabilitaciju, nakon čega može biti određen program oporavka, odnosno fizikalna terapija. Neophodna je procena lekara o postojećem opštem stanju pacijenta, kardiološki i neurološki status, kao i psihičko stanje korisnika. Takođe, važno je utvrditi njegovu volju i spremnost da iskoristi svoje psihičke i fizičke potencijale.\nStarački dom je mesto koje, zajedno sa svojim stučnim osobljem, teži ka očuvanju pokretljivosti kod pacijenata i samostalnom obavljanju aktivnosti.\nLekari specijalisti u staračkim domovima\nStarije osobe odlučuju o prelasku u starački dom kada je njihovo zdravlje ugroženo i nisu sposobni da delimilčno ili u potpunosti brinu o sebi. Preseljenje i promena životnih navika nije laka, te lekari teže ka tome da taj proces olakšaju pružajući adekvatnu mentalnu i fizičku negu. Lekar opšte prakse izvršiće sistematski pregled pacijenata, a ukoliko proceni da je potrebno uputiće ga na kontrolni pregled lekara specijaliste.\nStručni tim lekara i medicinskih radnika u staračkim domovima omogućavaju pacijentima dvadesetčetvoročasovnu negu. Osoblje koje čine specijalisti interne medicine, urgentne medicine, onkologije i radiologije, detaljno su upoznati sa zdravstvenim stanjem svih korisnika. Iako potreba za lekarima specijalistima nije preterano učestala, korisnicima su pregledi uvek dostupni. Stoga, neophodno je da domovi za stare imaju lekare specijaliste sa kojima imaju ugovorenu saradnju. Takođe, ukoliko lekar opšte prakse proceni da je potreban pregled lekara specijaliste, porodica korisnika doma može angažovati drugog lekara koji je već upoznat sa zdravstvenim stanjem pacijenta. Svaki starački dom ima najmanje jednog, stalno zaposlenog lekara opšte prakse, koji, ukoliko nije prisutan 24h dolazi određenim danima ili po potrebi.\nPored neuroloških, najznačajniji pregledi za treće doba su internistički, kardiološki, reumatološki, kao i pregledi ortopeda. Naravno, javlja se potreba i za drugim pregledima lekara specijalista kao što su urološki i ginekološki pregledi pacijenata. Pacijenti koji imaju onkološku dijagnozu su pod stalnim nadzorom i pratnjom lekara ove specijalnosti.\nspecijalisticki pregledi\tradiologija za stare\tradiologija u domu za stare\tdom za stare\tpregledi starih lica\tsnimanje starih lica\tinternisticki pregled u domu za stare\tpregled neurologa\tpregled neurologa u domu za stare


Nova studija snova otkriva da noćne more pomažu mozgu da se pripremi za stvarnu situaciju koja izaziva strah – Éiriú Eolas\nNova istraživanja pokazuju da čak i kada su nam snovi zastrašujući ili uznemirujući, to može delovati poput “noćne terapije”, jer pripremaju naš mozak da se bolje nosi sa strahom.\nMapiranjem aktivnosti ljudskog mozga tokom spavanja dobijaju se rezultati koji idu u prilog ideji da nas ponovni loši događaji dok sanjamo pripremaju za realne događaje. Istraživači su otkrili da su se oni koji su imali mnogo loših snova, takođe lakše oslobađali od straha u budnom stanju, piše portal “Sajens alert”.\n“Prvi put smo pronašli neuronske veze za strah kada sanjamo i primetili smo da se u mozgu aktiviraju slične regije kada doživljavamo strah i u stanju spavanja i u budnom stanju”, kaže naučnik Lampros Perogamvros sa Ženevskog univerziteta.\nLjudski san je još uvek misterija, ali svako ko se probudi obliven znojem, zna iz ličnog iskustva da su raspoloženje i san usko povezani. Slično kao kad smo budni, mi doživljavamo emocije u snu, a to može uticati na to kako se osećamo kad se probudimo.\nDanas se nesumnjivo misli da REM faza sna nekako stabilizuje naše negativne emocije i sećanja, ali da li će ta emocija ući u naše snove, druga je stvar.


DANAS STIŽE 3.000 DINARA ZA VAKCINISANE: Evo do kada će biti ISPLAĆENI svi građani! | Happy BSC portal\nIstekao je rok za prijavu za 3.000 dinara koja se odnosila na sve vakcinisane građane, a pojedini su već dobili novac. Danas pak, 17. juna počinje islata i svim ostalim građanima, odnosno za pola miliona prijavljenih.\nDo kraja nedelje, biće isplaćeni i svi koji su se prijavili.\nPodsetimo, prijava je trajala do pre dva dana, a od 16. juna novac je bio na računima penzionera koji su se do 31. maja vakcinisali makar jednom dozom vakcine protiv virusa korona.\n17. juna , kako je ranije potvrđeno iz Ministarstva finansija, biće ispaćen i svim ostalim građanima. Do sada se za ovu meru pomoći države prijavilo ukupno 1,2 miliona građana Srbije.


Astra Suites Sarti * Sarti leto 2022 * Fun Travel Agency\nAstra Suites – Sarti 2022\nGrčka - vile sa bazenom Grčka 2022 Sarti - Apartmani 2022 Sitonija apartmani leto 2022\nLux kuća u Sartiju – Astra Suites Sarti\nAstra Suites Sarti je nova luksuzna kuća i nalazi se na oko 290m od najlepšeg dela peščane plaže u Sarti Beach-u. Veoma prostran kompleks, Astra Suites Sarti , gostima nudi veliko travnato dvorište sa bazenom od preko 70m2, dečijim bazenom od 12m2, roštilj i parking. U ponudi su apartmani na prvom, drugom i trećem spratu, kao i studiji i apartman u niskom prizemlju. Svi imaju SAT TV, klima uređaj čije je korišćenje uključeno u cenu kao i signal za besplatan WiFi. Organizovano je i čišćenje studija i apartmana nekoliko puta tokom smene.\nbroj nocenja 10 noci 12 noci 10 noci 10 noci 10 noci 10 noci 10 noci 10 noci 10 noci 10 noci 10 noci 9 noci 9 noci 9 noci 9 noci\nAstra Suites 1/2 studio NP 2 128*/198 158*/248 168*/278 278*/488 158*/278\nAstra Suites 1/2 apartman 2 158*/268 198*/328 298*/518 178*/308\nAstra Suites 1/3 apartman 3 128*/298 148*/348 158*/398 218*/548 318*/848 368*/988 418*/1148 448*/1238 448*/1238 448*/1238 418*/1148 318*/848 298*/798 218*/548 148*/368\nAstra Suites 1/4 apartman 4 118*/348 128*/398 148*/448 188*/598 268*/898 298*/1048 338*/1198 368*/1298 368*/1298 368*/1298 338*/1198 268*/898 248*/848 178*/598 128*/398\nProgram putovanja obuhvata Astra Suites Sarti:\nProgram putovanja ne obuhvata Astra Suites Sarti:


Tanjug 22. aprila 2021. 10:54\nBEOGRAD – Bila je veoma teška i zahtevna utakmica, Vojvodina je odlična ekipa, posle nas i Crvene zvezde, jedna od boljih u našoj ligi. Postigao sam gol posle dvadeset i nešto utakmica od povratka i naravno da sam srećan. A još srećniji sam što smo prošli u finale Kupa i što ćemo moći da igramo i probamo da osvojimo još jedan trofej“, rekao je mladi fudbaler Partizana Svetozar Marković.\n„Uvežbavali smo ovu akciju na prethodna dva treninga i uspeli smo da damo gol.\nU profesionalnoj karijeri sam postigao šest-sedam golova i većina njih je bila glavom, jer jedino gde ja mogu da postignem gol je neki prekid ili korner, tako da pretežno dajem golove glavom“, rekao je Marković za klupsku televiziju.\n„Nije na meni da mislim o tim stvarima, već da nastavim sa dobrim partijama, da nastavim još više da treniram i napredujem, a poziv za A reprezentaciju jedva čekam i nadam se da će doći uskoro“, poručio je Marković.


Preporuke kompanije Canon - IT magazin\nPreporuke kompanije Canon\nUkoliko ste od onih koji vode računa o praznicima poput 8.marta, a niste do sada odabrali poklon za dotičnu damu/dame, Canon vam daje svoju preporuku ako želite da izađete iz klišea poklanjanja cveća i bonbonjera.\nIdealan za porodične svečanosti i rođendane, SELPHY CP1200 maleni je i prenosivi štampač koji vam omogućuje da fotografije s mobilnih telefona, tableta ili fotoaparata odštampate na licu mesta. Zahvaljujući Canonovoj tehnologiji slike dimenzija 10x15 centimetara gotove su za manje od minute, a uz to su jednako kvalitetne kao one iz fotostudija! Fotoaparate ili mobilne telefone na ovaj štampač možete spojiti kablom ili putem Wi-Fi veze, a uz opcionalnu bateriju CP1200 može odštampati 50-ak fotografija bez da ga spajate na struju. Sjajan poklon, sjajna zabava!


Pokrenut ICT Hub Venture - FONIS\nIndustrija informacionih tehnologija (IT) godinama je najbrže rastuća privredna grana u Srbiji. Samo u sektoru IT usluga godišnji izvoz je u 2015. godini prerastao pola milijarde evra, a očekuje se da će u naredne dve godine premašiti i milijardu evra. U ovom sektoru danas radi preko 200 kompanija, u kojima je zaposleno preko 6.000 ljudi.\nBrži i kvalitetniji razvoj ovog ali i drugih tehnoloških sektora u Srbiji zahteva sistematičnu podršku obrazovanju kadrova, promovisanje kulture inovacija i investicionu podršku kompanijama u ranoj fazi razvoja. ICT Hub, centar za tehnološko preduzetništvo, u višegodišnjem radu sa mladim kompanijama prepoznao je potrebu za podrškom u ranoj fazi razvoja kao jedan od ključnih oblika doprinosa razvoju savremenog biznisa.\nVodeći se ličnom misijom i idejama osnivača, ICT Hub je pokrenuo ICT Hub Venture, fond koji tehnološkim kompanijama nudi pojedinačne investicije do 30.000 evra u zamenu za udeo u kompaniji. Dodatno, fond kompaniji u koju se investira omogućava sledeće:\nulaz u zajednicu tehnoloških kompanija i startap ekosistem,\npovezivanje sa ključnim učesnicima ciljanog biznisa i\nprilagođen program „1 na 1“ sa mentorima i ekspertima iz oblasti tehnološkog preduzetništva.\n„Želja je osnivača Fonda da omoguće domaćim i regionalnim tehnološkim kompanijama da u najranijoj fazi razvoja dobiju ne samo finansije, već i podršku tima koji razume njihove potrebe, izazove i tržišta na koja plasiraju svoja rešenja. Kroz lični pristup, skrojen po meri svakog tima ponaosob, Fond će obogatiti proces razvoja kompanije u nastajanju i omogućiti joj brži i kvalitetniji rast“, istakao je Kosta Andrić, Direktor ICT Hub Venture fonda.\nPlan fonda je da u naredna 24 meseca investira u 20 startap kompanija sa izraženom tehnološkom komponentom i velikim potencijalom rasta.\nPoziv tehnološkim kompanijama otvoren je do 19. marta 2017. godine, a do kraja 2017. godine u planu su još dva pozivna ciklusa.\nViše informacija o aktivnostima fonda možete pronaći na zvaničnom portalu www.icthubventure.com.


Debata "Može li Srbija ka EU bez rešavanja pitanja Kosova" u organizaciji Instituta za evropske poslove, u beogradskom hotelu Moskva, 29. novembra 2018.\nSrbija otvara mnogo manje poglavlja u pregovorima sa EU nego što bi realno mogla da otvori, do sada je otvorila tek polovinu poglavlja za četiri godine, dok su zemlje koje su ranije pristupale EU čitave pregovore okončavale za četiri ili pet godina. To bi mogla da bude kazna Unije za nepoštovanje vladavine prava, stepen razvoja demokratije, ali poruke iz Brisela ne govore dovoljno jasno zbog čega je evropski put Srbije spor, rečeno je na tribini "Može li Srbija ka EU bez rešavanja pitanja Kosova" u organizaciji Instituta za evropske poslove.\nIako Kosovo predstavlja kočnicu, rešavanje tog pitanja ne znači da će Srbija munjevito ući u EU, pošto je čeka još mnogo posla u vezi sa obezbeđivanjem vladavine prava, demokratičnosti društva i slobode medija, poručili su učesnici skupa.\nGeneralna sekretarka Evropskog pokreta u Srbiji Suzana Grubješić rekla je da dijalog dve strane već neko vreme ne postoji, da je EU "pogubila konce" i da kao posrednica između Beograda i Prištine nije uspela da održi dinamiku dijaloga, te da sada neko drugi preuzima glavnu ulogu - ovoga puta Sjedinjene Države. Ona je osudila poslednji rast tenzija između Beograda i Prištine i uvođenje tarifa.\n"Ako ne budu slušali Brisel, Vašington će verovatno poslušati. U atmosferi kakva je sada, dijalog će se teško nastaviti u Briselu, što ne znači da dijaloga nema", rekla je Grubješić.\nGrubješić je navela i da se proces pristupanja Srbije EU mora oslanjati na reforme u oblasti vladavine prava, kao i da će Srbija morati da definiše spoljnopolitičke prioritete, da neće, kao do sada, "da bude na dve ili tri stolice - i Evropa i Kosovo", već da će morati da napravi izbor.\nProgramski direktor Beogradskog centra za političku izuzetnost Marko Savković složio se sa tezom da Srbija ne može u EU bez rešavanja pitanja Kosova.\n"Mislim da sada više ne može. Do pre šest meseci delovalo je da postoji mogućnost, sve dok je model dve Nemačke bio dominantan", ali nakon što je uveden pojam razgraničenja i otkako SAD nemaju jasan stav, to više nije opcija".\nOn je primetio da SAD sada menjaju svoj stav jer su zabrinute za stabilnost regiona i da nemaju svog favorita. Podsetio je na stavove zvaničnika administracije da SAD žele da istisnu Rusiju iz regiona i da je zbog toga rešavanje kosovskog čvora postalo neophodno. Promena je, naglašava Savković, i to što SAD sada prepoznaju interese Srbije.\nRekao je i da je proces razgraničenja poodmakao, te da se o podeli i razmeni teritorija pričalo već godinama, podalje od javnosti.\n"Reći da to nije jedan od legitimnih ishoda bilo bi neozbiljno", kazao je Savković i dodao da je većina stanovništva iz obe zajednice protiv podele, što ne znači da se ne može stvoriti drugačija stvarnost na terenu.\nIzvršni urednik portala European Western Balkans Nikola Burazer je rekao da je od početka je jasno da ako Srbija želi da pridruži EU, mora da reši odnose sa Kosovom. Drugo je pitanje šta znači to rešavanje, to pitanje ostaje otvoreno i jeste za debatu još uvek, rekao je on, ocenjujući da je rešenje i dalje daleko.\nPreicizirao je, ipak, da puno priznanje nije uslov ulaska Srbije u EU, jer i neke zemlje članice EU nisu priznale Kosovo.\n"Dok ne postoji konsenzus u samoj EU, priznanje teško da može biti formalan uslov, postojaće uvek prostor da se pronađe neko rešenje", kazao je Burazer.\nVIDEO Nikola Burzer o mogućnosti priznavanja Kosova\nBurazer takođe ne veruje da je zaoštravanje odnosa Beograda i Prištine iscenirano, ali kaže da ne može da se otme utisku da obe strane postupaju "tako da same sebe dovode u bezizlaznu situaciju".\n"Ako uvedete carine od 100 odsto, vi ste sami sebi odsekli odstupnicu, to zahteva dalju eskalaciju. Kada gradonačelnici četiri opštine sa severa Kosova podnesu ostavke - postavlja se pitanje zašto je nisu podneli lideri Srba južno od Ibra. Ponekad se čini kao da se radi na poništavanju svih dosadašnjih dometa dijaloga, kako bi se stvorila atmosfera da ništa drugo sem razgraničenja ne funkcioniše", rekao je Burazer i primerio da, otkad je na stolu priča o razgraničenju, dijaloga nema, i da može samo da se spekuliše dokle je taj dogovor došao.\nIzvršni direktor Instituta za evropske poslove Naim Leo Beširi se usprotivio ideji podele Kosova, pošto bi to otvorilo prostor za nove sukobe, jer nacionalisti na obe strane ne bi bili zadovoljni. Ocenio je i da ni jedna strana po kosovskom pitanju ne zna šta zapravo želi i podsetio da su najvažnije zemlje EU poručile da neće priznati stvaranje granica po etničkom principu, jer bi to otvorilo brojne probleme u Evropi.\nVIDEO Beširi o evropskom putu Srbije i neutralnosti\nNaveo je i da je pitanje slobode govora i medija postalo aktuelno u poslednjih šest godina, zato što vladajuća politička elita svako glasnije neslaganje ne odobrava.\n"Kada nemate slobodu govora, dobijate prebijanje šipkom političkih oponenata", kazao je Beširi aludirajući na nedavno prebijanje jednog od lidera opozicionog Saveza za Srbiju, Borka Stefanovića.\nNa debatu koju je vodila novinarka Olja Bećković, iako je najavljen, nije došao predstavnik Kancelarije za KiM Dušan Kozarev, koji je, kako su organizatori naveli, morao da bude na Kosovu.


ŠTRAJKOVI RADNIKA – Skupština slobodne Srbije\nSkupština Slobodne Srbije podržava opravdane zahteve i štrajkove radnika, a u poslednje vreme aktuelne štrajkove radnika zaposlenih u kompaniji Fiat u Kragujevcu koja je deo multinacionalne kompanije Stelantis.\nSsS se ne zadržava na deklarativnoj podržci, već predlaže da se prestane sa ad hoc vođenja ekonomske politike zasnovane na savezu između Vlade Republike Srbije i menadžmenta multinacionalnih kompanija a na teret radnika i budžetskih sredstava građana Srbije.\nPolitika „razvoja“ zasnovana na privlačenju stranih investitora uz: obilne subvencije stranim investitorima; radnom zakonodavstvu koje obespravljuje radnike, i hvaljenju kako imamo kvalifikovanu i jeftinu radnu snagu uz to i pravno nezaštićenu. SsS smatra da je postojeća kratkovida ekonomska i socijalna politika pogubna za naše društvo.\nVlada Republike Srbije pregovara sa menadžerima kompanije Stelantis uz obilne državne subvencije od 48 miliona eura stranom investitoru, a da pri tom nigde ne pomene radnička prava i sigurnost zaposlenih na dug rok.\nUmestro površnih i kratkoročnih politika razvoja nužno je, smatra SsS, izvršiti zaokret u ekonomskoj politici po kojoj se u budće narodnim novcem neće toviti strani investitori , već ta sredstva direktno usmeravati za pokretanje poslova samih radnika. Otvaranje malih preduzeća i klastera je bolje rešenje od rešenja po kome se strani investitori zadržavaju u Srbiji samo dok im pristižu obilne subvencije.\nKada se subvencije istanje, strani investitori koriste taktik, otpuštanja radnika i ucenjivanja da bi dobili nove subvencije. Sadašnja Vlada Republike Srbije kao i neke od prethodnih vlada su prihvatale i prihvataju podređenu ulogu uz fikciju da na taj način štite održavanje zaposlenosti i zarada.


Peter Stano demantuje Kurtija: Dijalog se nastavlja, ne počinje iz početka\n14:59 >> 15:50\nDodao je da Evropska unija i njene države članice očekuju da obe strane nastave posvećivanje angažovanju u dijalogu i sprovođenju prethodnih sporazuma\nEvropska unija predstojeće sastanke u okviru dijaloga Beograda i Prištine vidi kao nastavak dijaloga, a ne kao novi početak ovog procesa, kao što je to izjavio kosovski premijer Aljbin Kurti, prenosi Gazeta ekspres.\nUoči sastanka kosovskog premijera Aljbina Kurtija sa predsednikom Srbije Aleksandrom Vučićem u Briselu sredinom juna, zvaničnici EU su istakli da je „ovaj dijalog počeo 2011. godine i da će se nastaviti novim sastancima na visokom nivou koji će se uskoro održati“.\nPremijer Kosova Aljbin Kurti buduće sastanke u okviru dijaloga vidi kao novi početak, a ne kao nastavak dosadašnjeg dijaloga.\nPredsednik Vučić se danas sastaje sa Palmerom i Lajčakom, šta je mogući ishod sastanka?\nZvaničnici Evropske unije su ponovili pozive za sprovođenje do sada postignutih sporazuma u dijalogu.\n„Put ka EU za Kosovo i Srbiju vodi kroz dijalog koji je vodila Evropska unija. Dijalog je počeo 2011. godine i uskoro se nastavlja. Kao deo tekućeg procesa, vlade obe strane su se promenile, ali je posvećenost ostala. Sva pitanja o kojima smo do sada razgovarali i o kojima ćemo razgovarati u budućnosti u okviru dijaloga, ključna su za sveobuhvatnu normalizaciju odnosa između Kosova i Srbije“, rekao je portparol EU za spoljne poslove Peter Stano.\nDodao je da Evropska unija i njene države članice očekuju da obe strane nastave posvećivanje angažovanju u dijalogu i sprovođenju prethodnih sporazuma.\n„EU i njene države članice očekuju od novih vlasti u Prištini da se konstruktivno angažuju kako bi nastavile sastanke u okviru dijaloga koji je vodila EU i iskoristile priliku da ovaj proces uspešno dovedu do kraja“, rekao je portparol EU.\nKurti demantuje Fon Kramonovu: Nije mi poznato da postoji predlog o ZSO\naljbin kurti Dijalog Beograda i Prištine Peter Stano